
Maatietopalvelu
Kyselyvastaus
Asiakirjan tunnus: KT1394
Päivämäärä: 2.9.2026.
Julkisuus: Julkinen

Ukraina/Laillinen poistuminen Ukrainasta, asepalvelusikäiset miehet 
Ukraine / Legal departure from Ukraine, men of military service age

Kysymykset
1. Mitä Ukrainan ministerineuvoston päätöslauselmassa nro 57 (27.1.1995) kerrotaan asepalvelusikäisistä ja 23–60-vuotiaista miehistä? Millä perusteella asevelvollisuusikäiset miehet saavat oikeuden poistua maasta?
2. Minkä ihmisryhmien osalta maasta poistumisessa on poikkeuksia/rajoitteita?
3. Millaisia asiakirjoja maasta poistujilla tulee kulloinkin olla?
4. Löytyykö yllä oleviin kysymyksiin lisätietoja/tarkennuksia/muutoksia muista asetuksista/päätöslauselmista? Millaista?
5. Millaista tietoa löytyy Reserve+-sovelluksesta?
6. Mitä Reserve+-sovelluksen QR-koodin takaa löytyy? 
7. Mitä eri päivämäärät Reserve+-sovelluksen tulosteessa tarkoittavat?
8. Mitä tietoja Reserve+-sovelluksessa on 23–60-vuotiailla, joilla ei ole vapautusta ja missä kohdassa sovellusta tämä tieto lukee?
9. Ovatko Reserve+-sovelluksen tiedot määrämuotoisia vai onko siellä jotain henkilökohtaisia perusteluja?
Questions
1. What does Resolution No. 57 of the Cabinet of Ministers of Ukraine (27.1.1995) state regarding men of military service age and men between the ages of 23 and 60? On what grounds are men of military service age granted the right to leave the country?
2.  For which groups of people are there exceptions or restrictions on leaving the country?
3. What documents must individuals leaving the country have with them?
4. Is there any additional information, clarifications, or amendments regarding the above questions in other regulations or resolutions? If so, what kind?
5. What kind of information can be found in the Reserve+ app?
6. What is behind the QR code in the Reserve+ app?
7. What do the different dates on the printout from the Reserve+ app mean?
8. What information is included in the Reserve+ app for individuals aged 23–60 who do not have an exemption, and where in the app can this information be found?
9. Is the information in the Reserve+ app standardized, or does it include any personal justifications?

[bookmark: _Hlk129259295]Vastauksessa on käytetty sekä venäjän- että ukrainankielistä lähdeaineistoa, ja useat lähteenä käytetyt sivustot tarjoavat julkaisuistaan identtisen version sekä ukrainaksi että venäjäksi. Yksinomaan ukrainankielisten lähteiden kääntämiseen on käytetty apuna DeepL-käännössovellusta[footnoteRef:1].  [1:  DeepL 2026.] 

[bookmark: _Hlk238629614]1. Mitä Ukrainan ministerineuvoston päätöslauselmassa nro 57 (27.1.1995) kerrotaan asepalvelusikäisistä ja 23–60-vuotiaista miehistä? Millä perusteella asevelvollisuusikäiset miehet saavat oikeuden poistua maasta?
Liikkumisvapauteen ja poistumisrajoituksiin liittyvä lainsäädäntö ja ohjeistus
Liikkumisvapaudesta säädetään siviilioikeudellisen lain 313. §:ssä, jonka mukaan kuusitoista vuotta täyttäneellä luonnollisella henkilöllä on oikeus matkustaa vapaasti ja itsenäisesti Ukrainan ulkopuolella.[footnoteRef:2] Ukrainan perustuslain 33. § takaa oikeuden poistua vapaasti Ukrainan alueelta jokaiselle, joka oleskelee alueella laillisesti, lukuun ottamatta laissa säädettyjä rajoituksia. Perustuslain 64. §:n mukaan oikeutta voidaan rajoittaa sotatilan tai poikkeustilan julistamisen yhteydessä.[footnoteRef:3] Sotatilan julistamisesta Ukrainassa 24.2.2022 annetun asetuksen nro 64/2022 mukaan sotatilan voimassaoloaikana kansalaisten perustuslaillisia oikeuksia ja vapauksia, joista säädetään muun muassa Ukrainan perustuslain 33. §:ssä, voidaan rajoittaa.[footnoteRef:4] Sotatilan oikeudellisista järjestelyistä annetun lain 8. §:n 1. momentin 6. kohdan mukaan sotatilan aikana Ukrainassa voidaan ottaa käyttöön Ukrainan ministerineuvoston määrittelemän menettelyn[footnoteRef:5] mukaisesti erityiset maahantulo- ja maastapoistumisjärjestelyt ja rajoittaa liikkumisvapautta.[footnoteRef:6]  [2:  Україна 2003 [päivitetty 5.8.2026]. ]  [3:  ЮРЛІГА 9.5.2022; Україна 1996 [päivitetty 1.1.2020].]  [4:  ЮРЛІГА 9.5.2022; Україна 24.2.2022.]  [5:  Україна 29.12.2021 [päivitetty 7.8.2025].]  [6:  Україна 2015 [päivitetty 4.3.2026]; Yevsiutin 6.3.2023. Lakimies analysoi artikkelissa liikkumisvapauteen ja rajoituksiin liittyviä säädöksiä ja kritisoi oikeudellisesta näkökulmasta rajavartiolaitoksen virkamiesten ja valtion johdon asettamia liikkumisrajoituksia (Yevsiutin 6.3.2023).] 

Ukrainan valtionrajan ylittämistä säännellään Ukrainan kansalaisten maasta poistumisesta ja maahan saapumisesta annetussa laissa[footnoteRef:7] sekä Ukrainan kansalaisten valtionrajan ylittämistä koskevissa säännöissä, jotka on hyväksytty Ukrainan ministerineuvoston 27. tammikuuta 1995 antamalla päätöksellä (päätöslauselma nro 57)[footnoteRef:8]. Rajanylitystä koskevat säännöt perustuvat lisäksi mobilisaatiovalmiudesta ja mobilisaatiosta annettuun lakiin[footnoteRef:9] ja Ukrainan rajavartiolaitoksen selityksiin ja sisäisiin ohjeisiin.[footnoteRef:10] Asevelvollisuudesta ja asepalveluksesta[footnoteRef:11] annetussa laissa puolestaan määritellään muun muassa asevelvolliset ja sotilasrekisteröinnin ehdot.[footnoteRef:12] [7:  Україна 1994 [päivitetty 15.11.2024].   ]  [8:  Україна 27.1.1995 [päivitetty 16.7.2026].]  [9:  Україна 1993 [päivitetty 31.7.2026].]  [10:  Адвокаты Каминской 10.2.2026. ]  [11:  Україна 1992 [päivitetty 6.8.2026].]  [12:  Актум [päivitetty 18.12.2025]. ] 

Tärkein maasta poistumista säätelevä asiakirja on Ukrainan ministerineuvoston päätöslauselma nro 57. Päätöslauselmaan on tehty kymmeniä muutoksia, erityisesti täysimittaisen sodan alkamisen jälkeen. Asiakirjassa on vahvistettu luettelo kansalaisryhmistä, jotka voivat poistua Ukrainasta. Ukrainan rajavartijat tekevät maasta poistumista koskevat päätökset tämän päätöslauselman pohjalta.[footnoteRef:13] Ukrainalaisen lakitoimisto ANK:n verkkosivuilla julkaistussa päiväämättömässä artikkelissa kuitenkin todetaan, että voimassa olevassa rajanylityssäännöissä (päätöslauselma nro 57) ei määritellä suoraan tyhjentävää luetteloa henkilöistä, joille myönnetään oikeus matkustaa ulkomaille sotatilan vallitessa. Artikkelin mukaan tällainen luettelo voidaan suunnilleen laatia rajanylityssääntöjen sisällön, useiden muiden säädösten sekä Ukrainan rajavartiolaitoksen virallisten selvennysten perusteella.[footnoteRef:14] Tämä vastaus ei kata kaikkia rajaylitykseen liittyviä virallisia selvennyksiä ja ohjeita, vaan käsittelee kysymyksenasettelun mukaisesti pääosin Ukrainan ministerineuvoston 27.1.1995 antaman päätöslauselma nro 57:n sisältämiä määräyksiä. Muun muassa Ukrainan rajavartiolaitoksen virallisia sivuja ei voitu hyödyntää tämän kyselyvastauksen laatimisessa.  [13:  Правовий Лідер 29.8.20205. ]  [14:  АНК [päiväämätän]. ] 

Ukrainan ministerineuvoston päätöslauselma nro 57
Sotatilan ja yleisen mobilisaation aikana 23–60-vuotiaiden miesten maasta poistumista on rajoitettu.[footnoteRef:15] 23–60-vuotiaat miehet voivat poistua Ukrainasta vain, jos heillä on poistumiseen laillinen peruste ja sen vahvistavat asiakirjat.[footnoteRef:16]  [15:  INSEININ 1.6.2026.]  [16:  Факти 1.8.2026. ] 

Ukrainan ministerineuvoston 27.1.1995 antamassa päätöslauselmassa nro 57 määritellään Ukrainan kansalaisten valtionrajan ylittämistä koskevat säännöt.[footnoteRef:17]  [17:  Україна 27.1.1995 [päivitetty 16.7.2026].] 

19–22-vuotiaat ja 23–25-vuotiaat 
Ukrainan ministerineuvoston päätöslauselman nro 57 kohdassa 2(19) todetaan seuraavasti: jos Ukrainan alueella julistetaan sotatila, valtion rajan ylittämistä koskevat rajoitukset eivät koske 18–22-vuotiaita (mukaan lukien) miespuolisia Ukrainan kansalaisia, lukuun ottamatta näiden sääntöjen kohdassa 2(14) (muun muassa korkeat virkamiehet) määriteltyjä tapauksia.[footnoteRef:18] [18:  Україна 27.1.1995 [päivitetty 16.7.2026].] 

Dnipro operativnyi -uutissivuston (ukr. Дніпро оперативний; translit. Dnipro operatiyvnyi) kesäkuussa 2026 julkaisemassa artikkelissa todetaan Ukrainan rajavartiolaitoksen selventäneen, että 18–22-vuotiaiden oikeus ylittää valtion raja esteettä koskee kaikkia kyseiseen ikäryhmään kuuluvia kansalaisia riippumatta siitä, onko heillä opiskelijakorttia tai palveluksen lykkäystä. Ehtona on, että henkilö on sotilasrekisterissä ja että hänellä on ajantasainen sotilasrekisteriasiakirja paperisessa tai sähköisessä muodossa, erityisesti Rezerv+-sovelluksessa (sovellusta käsitellään kysymyksissä 5–9).[footnoteRef:19] Vilne radio (ukr. Вільне радіо) -sivuston heinäkuussa 2026 julkaisemassa uutisessa todetaan, että ikäryhmään kuuluvat tarvitsevat sotilasrekisteriasiakirjan lisäksi ulkomaanpassin. Artikkelissa todetaan edellisestä lähteestä poikkeavasti, että ulkomaisten yliopistojen opiskelijat tarvitsevat maasta poistumiseen edellä mainittujen ulkomaan passin ja sotilasrekisteriasiakirjan lisäksi todistuksen oppilaitoksesta.[footnoteRef:20]  [19:  Дніпро оперативний 29.6.2026.]  [20:  Вільне радіо 20.7.2026.] 

Ukrainalaisen oikeusasioihin keskittyneen verkkosivuston elokuussa 2026 julkaiseman artikkelin mukaan Ukrainan lainsäädännössä on muodostunut ”harmaa vyöhyke” 23–24-vuotiaille miehille, ja tämän ikäiset miehet ovat jääneet kahden oikeudellisen aseman väliin: 22 ikävuoden jälkeen heihin ei enää sovelleta ikään perustuvaa poikkeusta rajanylityssäännöissä, mutta samalla merkittävälle osalle tästä ryhmästä säilyy 25 ikävuoteen asti kutsuntavelvollisen (ukr. призовник, translit. pryzovnyk) asema, joka eroaa asevelvollisen (ukr. військовозобов’язаний, translit. vijskovozobovjazanyi) asemasta. Tämän seurauksena heidän liikkumisoikeutensa on rajoitettu, mutta asevelvollisille tarkoitettu työnantajien varausmekanismi ei ole vielä käytettävissä.[footnoteRef:21] Työnantajien varaamien miesten maasta poistumista käsitellään myöhemmin vastauksessa. [21:  Судебно-юридическая газета 15.8.2026.] 

· 18–22-vuotiailla on pääasiassa kutsuntavelvollisen asema. Mies, joka on kutsuntavelvollisten sotilasrekisterissä eikä ole saanut asevelvollisen asemaa muilla laissa säädetyillä perusteilla, säilyttää kutsuntavelvollisen aseman 25 ikävuoteen saakka. Kuten aiemmin on todettu, rajanylityssääntöjen 2(19) kohdan mukaan sotatilan aikana rajan ylittämistä koskevat rajoitukset eivät koske 18–22-vuotiaita miehiä tietyillä poikkeuksilla.[footnoteRef:22] [22:  Судебно-юридическая газета 15.8.2026.] 


· 23–24-vuotiaat sijaitsevat ”harmaalla vyöhykkeellä”. Jos mies ei ole saanut asevelvollisen asemaa jonkin laillisen perusteen nojalla, hän säilyttää kutsuntavelvollisen aseman 25 vuoden ikään asti. Kun hän täyttää 23 vuotta, häneen ei enää sovelleta rajanylityssääntöjen kohdassa 2(19) mainittua ikärajapoikkeusta. Tämä ei tarkoita ehdotonta maastapoistumiskieltoa, mutta tästä lähtien miehen on täytettävä yleiset rajanylitysehdot (esimerkiksi vammaisuus, sukulaisten saattaminen).[footnoteRef:23] [23:  Судебно-юридическая газета 15.8.2026.] 


· 25-vuotiaat ovat asevelvollisia ja heidät siirretään asevelvollisten sotilasrekisteriin. Jos laissa säädetyt edellytykset täyttyvät, he kuuluvat mobilisaation piiriin. Työnantajien varausmenettely koskee nimenomaan asevelvollisia, joten työnantajat voivat varata heitä.[footnoteRef:24] [24:  Судебно-юридическая газета 15.8.2026.] 

Artikkelin mukaan siis kutsuntavelvollisten rekisterissä olevaa 23–24-vuotiasta ei voida työntekijänä varata, koska varausmekanismi koskee asevelvollisia. Kutsuntavelvollinen, jolla ei ole asevelvollisen asemaa, ei kuulu myöskään mobilisoinnin piiriin. Tilanne on kuitenkin eri, jos alle 25-vuotias henkilö on jo saanut asevelvollisen aseman, esimerkiksi suorittamansa asepalveluksen tai sotilaskoulutuksen vuoksi, jonka jälkeen hänet on siirretty reserviin. Tällöin hänen asemansa eroaa kutsuntavelvollisen asemasta, mikä tarkoittaa, että hänet voidaan mobilisoida tai varata työnantajan toimesta.[footnoteRef:25] [25:  Судебно-юридическая газета 15.8.2026.] 

Päätöslauselman nro 57 kohdan 2(20) mukaan jos Ukrainan alueella julistetaan sotatila, 23–25-vuotiaiden miespuolisten Ukrainan kansalaisten, jotka ovat suorittaneet sopimusperusteista asepalvelusta asevoimissa tai puolustusministeriön tiedusteluelimessä[footnoteRef:26] ja jotka eivät olleet suorittaneet asepalvelusta (peruspalvelusta lukuun ottamatta) ennen kyseisen sopimuksen tekemistä, tapahtuu valtion rajavartiolaitoksen valtuutettujen virkamiesten toimesta edellyttäen, että Ukrainan valtion rajan ylittämistä koskevia sääntöjä noudatetaan. Vaadittavat asiakirjat ovat sotilasyksikön komentajan tai puolustusministeriön tiedusteluelimen asianomaisen yksikön johtajan myöntämä todistus, jonka malli on puolustusministeriön hyväksymä ja jossa on mainittu tiedot kyseisen sopimuksen solmimisesta ja sotilasrekisteriasiakirja.[footnoteRef:27] [26:  Kohdan mukaan asepalveluksen on oltava tapahtunut asepalvelusvelvollisuudesta ja asepalveluksesta annetun lain 23. §:n 3. momentin 4. kappaleen ehdoilla (Україна 27.1.1995 [päivitetty 16.7.2026]). Lainkohdan mukaan sotatilan voimassaoloaikana 18–25-vuotiaiden kansalaisten joukosta sopimuspohjaiseen asepalvelukseen otettavien henkilöiden (upseereita lukuun ottamatta) asepalveluksen kesto on yksi vuosi (Україна 1992 [päivitetty 6.8.2026]). ]  [27:  Україна 27.1.1995 [päivitetty 16.7.2026].] 

Vammaiset ja vammaisia sekä jatkuvaa hoitoa tarvitsevia ihmisiä saattavat henkilöt
Päätöslauselman kohdassa 2(1) määritellään vammaisten henkilöiden sekä vammaisia tai jatkuvaa hoitoa tarvitsevien henkilöiden saattajien oikeus poistua maasta hätätilan tai sotatilan aikana. Päätöslauselman mukaan valtion rajan ylittämisoikeus on seuraavilla henkilöillä:
· vammaiset henkilöt, joilla on vammaisuuden vahvistava todistus tai eläketodistus tai todistus, joka vahvistaa sosiaalituen myöntämisen Ukrainan lakien mukaisesti ja jossa mainitaan vammaisuusluokka ja vammaisuuden syy, tai todistus etuuksien saamiseksi vammaisille henkilöille, joilla ei ole oikeutta eläkkeeseen tai sosiaalitukeen;
· henkilöt, joiden puoliso on vammainen ja jotka saattavat tällaista puolisoa matkalle Ukrainan ulkopuolelle, edellyttäen että heillä on asiakirjat (tai niiden notaarin vahvistamat jäljennökset), jotka todistavat sukulaisuussuhteet ja vammaisuuden;

· henkilöt, joiden vanhemmista tai puolison vanhemmista yksi kuuluu I- tai II-ryhmän vammaisiin[footnoteRef:28] ja jotka saattavat tällaista vanhempaa matkalle Ukrainan ulkopuolelle, edellyttäen että heillä on asiakirjat tai niiden notaarin vahvistamat kopiot, jotka todistavat sukulaisuussuhteet ja vammaisuuden, sekä asiakirjat, jotka todistavat yhteisen asumisen tai vanhempien tai puolison vanhempien hoitamisen, tai asiakirjat hoitokorvauksen saamisesta; [28:  Ukrainassa aikuisille määritetään vammaisuusryhmä I, II tai III. Ryhmä määräytyy kehon toimintojen heikkenemisen asteen, päivittäisten toimintojen rajoitteiden sekä henkilön sosiaalisen suojelun tarpeen perusteella. Asiantuntijatiimi määrittelee vammaisuusryhmän henkilön päivittäisen toimintakyvyn perusteella. (УНН 24.5.2026.)] 


· [bookmark: _Hlk236732481]henkilöt, jotka huolehtivat pysyvästi I- tai II-ryhmän vammaisista ja saattavat näitä henkilöitä matkalle Ukrainan ulkopuolelle, edellyttäen että heillä on asiakirjat, jotka osoittavat hoitokorvauksen saamisen, tai vammaisuuden vahvistavat asiakirjat sekä pöytäkirja, jossa vahvistetaan hoidon toteutuminen;

· vanhemmat, huoltajat, edunvalvojat, sijaisvanhemmat[footnoteRef:29] ja kasvatusvanhemmat[footnoteRef:30], jotka kasvattavat alle 18-vuotiasta vammaista lasta, edellyttäen että heillä on lapsen syntymätodistus tai asiakirjat, jotka vahvistavat vammaista lasta saattavan henkilön asianmukaiset valtuudet (jos saattajana toimii huoltaja, holhooja, yksi tai molemmat sijaisvanhemmat tai kasvatusvanhemmat), todistus, joka vahvistaa sosiaalituen myöntämisen ja jossa mainitaan asema ”vammainen lapsi”, tai todistus valtion sosiaalituen saamisesta vammaisille lapsille, tai vammaisen lapsen yksilöllinen kuntoutusohjelma, tai lääketieteellinen lausunto alle 18-vuotiaasta vammaisesta lapsesta tai notaarin vahvistamat kopiot; [29:  ukr. прийомні батьки, translit. pryiomni batky.]  [30:  ukr. батьки-вихователі, translit. batky-vihovateli.] 


· vanhemmat, joiden huollossa on täysi-ikäinen lapsi, joka on I- tai II-ryhmän vammainen, edellyttäen, että esitetään lapsen syntymätodistus ja vammaisuuden vahvistavat asiakirjat tai notaarin vahvistamat kopiot:

· isoäidit, isoisät, täysi-ikäiset veljet, sisaret, äitipuolet ja isäpuolet, jotka saattavat vammaisia lapsia matkalle Ukrainan ulkopuolelle, jos he kuuluvat niihin henkilöihin, joita ei voida kutsua asepalvelukseen mobilisaation yhteydessä ja jos heillä on asianmukaiset asiakirjat sekä sukulaisuussuhteet vahvistavat asiakirjat tai notaarin vahvistamat kopiot:

· henkilöt, jotka tarvitsevat jatkuvaa hoitoa, yhden ensimmäisen asteen sukulaisen (vanhemmat, aviomies tai vaimo sekä lapset, mukaan lukien adoptoidut lapset) seurassa, kun esitetään asiakirjat, jotka vahvistavat sukulaisuussuhteet, sekä lausunto, jossa todetaan tarve jatkuvaan ulkopuoliseen hoitoon tai jatkuvasta hoidosta huolehtivan henkilön seuraan. Lisäksi vaaditaan asiakirjat hoitokorvauksen saamisesta tai lausunto jatkuvan ulkopuolisen hoidon tarpeesta sekä pöytäkirja, jossa todetaan hoidon toteutuminen;

· tuomioistuimen toimintakyvyttömäksi julistamien vammaisten henkilöiden huoltajat, jotka saattavat kyseisiä henkilöitä Ukrainan ulkopuolelle, edellyttäen että kyseiselle henkilölle on annettu huoltajapäätös; ja jos kyseiselle henkilölle ei ole nimetty huoltajaa,  yksi täysi-ikäinen ensimmäisen tai toisen asteen sukulainen (biologiset veljet ja sisaret, äidin ja isän puolelta olevat isovanhemmat sekä lapsenlapset), kun on olemassa asiakirjat, jotka vahvistavat sukulaisuussuhteet ja vammaisuuden  tai notaarin vahvistamat kopiot:

· vammaiset tai muut jatkuvaa hoitoa tarvitsevat henkilöt, jotka asuvat erilaisissa hoitolaitoksissa ja saavat siellä pysyvää hoitoa, hoitolaitoksen työntekijöiden saattamina. Heillä tulee olla hoitolaitoksen johtajan tai hänen sijaisensa antama virallinen määräys matkustamisesta sekä asiakirjat, jotka todistavat hoidettavien vammaisuuden. Hoitolaitoksen omat työntekijät voivat toimita saattajina, mukaan lukien ne, jotka ovat sotilasrekisteröityjä alueellisissa rekrytointi- ja sosiaalitukikeskuksissa (ukr. Територіальний центр комплектування та соціальної підтримки, lyh. ТЦК та СП; translit. terytorialnyi tsentr komplektuvannja ta sotsialnoji pidtrymky) SBU:n (ukr. Служба безпеки України; translit. Služba bezpeky Ukrajiny, lyh. СБУ [Ukrainan turvallisuuspalvelu]) keskushallinnossa tai alueellisissa elimissä sekä tiedusteluelinten vastaavissa yksiköissä. Yhtä työntekjiää kohden saa olla enintään 25 hoidettavaa henkilöä.[footnoteRef:31] [31:  Україна 27.1.1995 [päivitetty 16.7.2026].] 

Ukrainalaisen lakimiehen huhtikuussa 2022 sosiaalisessa mediassa julkaiseman artikkelin mukaan ”uskomattoman monimutkaisesti” muotoiltu kohta 2(2) tarkoittaa yksinkertaisesti, että vakavasti sairaat lapset saavat ylittää rajan aikuisen (sukupuolesta riippumatta) seurassa, kunhan tarvittavat asiakirjat ovat kunnossa. Kohdassa tarkoitetut sairaudet on määritelty ministerineuvoston päätöslauselmassa nro 1161[footnoteRef:32].[footnoteRef:33]  Kohdan 2(2) mukaan, jos Ukrainan alueella julistetaan hätätila tai sotatila, vakavista sairauksista (esimerkiksi onkologiset sairaudet, aivohalvaus, tyypin I diabetes tai vakavan vamman saaneet lapset) kärsivien lasten hoidosta vastaavat äiti ja/tai isä, huoltaja, edunvalvoja, yksi tai molemmat sijaisvanhemmat tai kasvatusvanhemmat. Edellytyksenä on todistus valtionavun saamisesta tässä kohdassa määritellyistä sairauksista kärsivälle lapselle tai terveydenhuoltolaitoksen lääketieteellisen neuvottelukomission myöntämä asiakirja sekä asiakirjat, jotka vahvistavat sukulaisuussuhteet tai asiakirjoja, jotka vahvistavat kyseisen lapsen mukana matkustavan henkilön asianmukaiset valtuudet.[footnoteRef:34]  [32:  Vakavien sairauksien, häiriöiden, vammojen ja tilojen luettelon vahvistamisesta, jotka oikeuttavat valtiontukeen lapselle, jolle ei ole määritetty vammaisuutta, sekä sosiaalipalvelujen tarjoamisesta tällaiselle lapselle (Україна 27.12.2018 [päivitetty 29.1.2020]).]  [33:  Адвокат Дар'я Тарасенко 22.4.2022. ]  [34:  Україна 27.1.1995 [päivitetty 16.7.2026].] 

Kohdan 2(1) mukaan aiemmin tämän kohdan kappeleissa mainitut[footnoteRef:35] 23–60-vuotiaat miespuoliset Ukrainan kansalaiset, jotka ovat saattaneet vammaisia henkilöitä, vammaisia lapsia, jatkuvaa hoitoa tarvitsevia henkilöitä tai näiden sääntöjen kohdassa 2(2) määriteltyjä lapsia matkalle Ukrainan ulkopuolelle, ovat velvollisia palaamaan Ukrainaan viimeistään silloin, kun heidän saattamansa henkilöt palaavat Ukrainan alueelle.[footnoteRef:36]  [35:  Lukuun ottamatta vammaisia lapsia saattavia sukulaisia, joita ei voida kutsua asepalvelukseen mobilisaation yhteydessä. Kohdan ulkopuolella on myös jätetty kappale, jossa käsitellään erilaisissa hoitolaitoksissa asuvien vammaisten henkilöiden saattamista.]  [36:  Україна 27.1.1995 [päivitetty 20.5.2026]. ] 

Kohdan 2(1) mukaan aiemmin tämän kohdan kappaleissa mainittujen[footnoteRef:37] 23–60-vuotiaiden miespuolisten Ukrainan kansalaisten poistuminen Ukrainan rajojen ulkopuolelle voi tapahtua itsenäisesti ilman vammaisia henkilöitä, vammaisia lapsia, jotka tarvitsevat jatkuvaa hoitoa, tai näiden sääntöjen kohdassa 2(2) määriteltyjä lapsia, kun heillä on todistus siitä, että kyseiset saatettavat henkilöt ovat konsuliviranomaisten rekisterissä, päätöslauselmassa määriteltyjen maastapoistumisoikeuden antavien asiakirjojen perusteella.[footnoteRef:38]  [37:  Lukuun ottamatta vammaisia lapsia saattavia sukulaisia, joita ei voida kutsua asepalvelukseen mobilisaation yhteydessä. Kohdan ulkopuolella on myös jätetty kappale, jossa käsitellään erilaisissa hoitolaitoksissa asuvien vammaisten henkilöiden saattamista.]  [38:  Україна 27.1.1995 [päivitetty 20.5.2026]. ] 

Vammaisten miesten rajanylitys ja rajavartiolaitoksen vaatimukset
Lakimies Nadežda Grištšenko huomauttaa heinäkuussa 2026 julkaistussa artikkelissa, että Ukrainan kansalaisten valtionrajan ylittämistä koskevien sääntöjen 2(1) kohdan mukaan vammaisilla henkilöillä on oikeus ylittää valtionraja, jos Ukrainan alueella julistetaan poikkeustila tai sotatila. Miehet, joilla on I, II tai III -ryhmän vamma, voivat ylittää rajan vapaasti. Rajalla vaaditaan vammaisuuden todistavia asiakirjoja sekä asiakirjoja, jotka todistavat, että henkilö on poistettu sotilasrekisteristä. Näitä voivat olla todistus alueellisesta rekrytointi- ja sosiaalitukikeskuksesta tai merkintä sotilaspassissa. Lisäksi 18–60-vuotiaiden miesten on pidettävä mukanaan sotilasrekisterisasiakirjaa ja esitettävä se pyydettäessä.[footnoteRef:39] [39:  Факти 2.7.2026. ] 

Artikkelin mukaan rajavartiolaitoksen heinäkuussa 2026 voimassa olleiden vaatimusten mukaan eläketodistuksen ja vammaisuuden todistavien asiakirjojen lisäksi on pakollista esittää sotilaspassi, jossa on päivitetyt tiedot tai merkintä henkilön poistamisesta sotilasrekisteristä sotilaslääkärilautakunnan päätöksen perusteella. Jos henkilö ei ole päivittänyt tietojaan tai jos sotilaspassissa ei ole mainintaa siitä, että henkilö on poistettu sotilasrekisteristä, häntä ei välttämättä päästetä rajan yli. Lakimiesten ohjeiden mukaan sotilasrekisteriasiakirjoissa ja Oberih-rekisterissä[footnoteRef:40] on mainittava, että henkilö on todettu kelpaamattomaksi asepalvelukseen ja poistettu sotilasrekisteristä, jos matkan perusteena on kelpaamattomuus asepalvelukseen. Rajatarkastuksen yhteydessä rajavartijat tarkistavat tiedot paitsi esitettyjen asiakirjojen perusteella, myös sähköisistä rekistereistä.[footnoteRef:41] [40: Oberih (ukr. Оберіг) on sähköinen rekisteri, johon kerätään, tallennetaan ja jossa käsitellään kutsunvelvollisten, asevelvollisten ja reserviläisten tietoja sotilasrekisteröintiä varten (Міністерство оборони України [päiväämätön]a).]  [41:  Факти 2.7.2026] 

Asevelvolliset henkilöt, joita ei kutsuta asepalvelukseen mobilisaation yhteydessä
Päätöslauselman kohdan 2(6) mukaan, jos Ukrainan alueella julistetaan hätätila tai sotatila, oikeus ylittää valtion raja on näiden sääntöjen kohdissa 2(1) (vammaiset ja saattajat) ja 2(2) (vakavasti sairaiden lasten hoidosta vastaavat) mainittujen henkilöiden lisäksi myös muilla asevelvollisilla henkilöillä, joita ei kutsuta asepalvelukseen mobilisaation yhteydessä.[footnoteRef:42]  [42:  Україна 27.1.1995 [päivitetty 16.7.2026].] 

Päätöslauselman kohta 2(6) ei koske henkilöitä, jotka on määritelty Ukrainan lain ”Mobilisaatiovalmiudesta ja mobilisaatiosta” 23. §:n 3. momentin 1 ja 2 kohdassa (opiskelijat, tohtoriopiskelijat, pedagogiset työntekijät) sekä näiden sääntöjen 2(14) kohdassa (muun muassa korkeassa asemassa olevat virkamiehet), eikä henkilöitä, joilla on diplomaattinen arvonimi täysivaltainen erikoissuurlähettiläs ja jotka ovat lopettaneet diplomaattipalvelun.[footnoteRef:43]  [43:  Україна 27.1.1995 [päivitetty 16.7.2026].] 

Asevelvolliset, joita ei kutsuta asepalvelukseen mobilisaation aikana (mobilisaatiovalmiudesta ja mobilisaatiosta annetun lain 23. §)
1. Seuraavat asevelvolliset eivät ole kutsuttavissa asepalvelukseen mobilisaation aikana:
1) henkilöt, jotka on varattu mobilisaation ja sotatilan ajaksi valtion viranomaisten, muiden valtion elinten, paikallishallinnon elinten sekä yritysten, laitosten ja organisaatioiden palvelukseen Ukrainan ministerineuvoston vahvistamassa järjestyksessä ja jotka ovat erityisessä sotilasrekisterissä (varattujen henkilöiden maasta poistumista käsitellään tarkemmin seuraavassa alaluvussa);
2) henkilöt, jotka on vahvistetun menettelyn mukaisesti tunnustettu vammaisiksi tai jotka sotilaslääkärikomission lausunnon perusteella on todettu terveydentilansa vuoksi väliaikaisesti, 6–12 kuukauden ajaksi, kelpaamattomiksi asepalvelukseen (jälkeenpäin suoritettavan sotilaslääkärikomission tarkastuksen jälkeen);
3) naiset ja miehet, joiden huollossa on kolme tai useampia alle 18-vuotiasta lasta, lukuun ottamatta niitä, joilla on elatusmaksujen maksurästejä yli kolmen kuukauden maksusumman verran; 
4) naiset ja miehet, joilla on alle 18-vuotias lapsi, jos kyseisen lapsen toinen vanhempi on esimerkiksi kuollut, menettänyt vanhemmuusoikeutensa, julistettu kadonneeksi tai suorittaa rangaistusta vankilassa;
5) naiset ja miehet, huoltajat, edunvalvojat, sijaisvanhemmat ja kasvattivanhemmat, jotka kasvattavat alle 18-vuotiasta vammaista lasta;
6) naiset ja miehet, huoltajat, edunvalvojat, sijaisvanhemmat ja kasvattivanhemmat, jotka kasvattavat lasta, jolla on tiettyjä tässä lainkohdassa määriteltyjä sairauksia (esimerkiksi vakavia synnynnäisiä kehityshäiriöitä tai onkologisia sairauksia tai joka on kärsinyt vakavasta vammasta tai tarvitsee elinsiirtoa);
7) naiset ja miehet, joiden huollossa on täysi-ikäinen lapsi, joka kuuluu I tai II -ryhmän vammaisiin;
8) adoptiovanhemmat, joiden huollossa on alle 18-vuotias lapsi, joka oli adoptiota edeltävään ajankohtaan asti orpo tai vanhempien huolenpidosta riistetty lapsi, sekä huoltajat, edunvalvojat, sijaisvanhemmat, kasvatusvanhemmat ja tukivanhemmat, joiden huollossa on orpoja tai vanhempien huolenpidosta riistettyjä alle 18-vuotiaita lapsia;
9) henkilöt, jotka huolehtivat jatkuvasti sairaasta puolisostaan, lapsestaan ja/tai omasta isästään tai äidistään. Kohta koskee myös henkilöitä, jotka huolehtivat puolisonsa isän tai äidin hoidosta, jos hän itse tarvitsee jatkuvaa hoitoa lääketieteellis-sosiaalisen asiantuntijakomission tai terveydenhuollon laitoksen lääketieteellisen neuvontakomission lausunnon tai henkilön päivittäisen toimintakyvyn arviointiryhmän päätöksen perusteella, on kuollut, todettu kadonneeksi, julistettu kuolleeksi, ja vaimon isällä tai äidillä ei ole muita toimintakykyisiä perheenjäseniä, joilla on velvollisuus ja kyky huolehtia heistä);
10) tuomioistuimen toimintakyvyttömäksi julistaman henkilön huoltaja;
11) henkilöt, joiden puoliso kuuluu I- tai II -ryhmän vammaisiin;
12) henkilöt, joiden puoliso kuuluu III-ryhmän vammaisiin tietyin edellytyksin (esimerkiksi jos vammaisuus on seurausta syövästä tai raajan puuttumisesta) tai jos III-ryhmän vammaisella henkilöllä on esimerkiksi syöpä, mielenterveyshäiriö tai aivohalvaus;
13) henkilöt, joiden toinen vanhemmista on I- tai II-ryhmän vammainen tai joiden puolison vanhemmista toinen on I- tai II-ryhmän vammainen, edellyttäen, että ei ole muita henkilöitä, jotka eivät ole asevelvollisia ja jotka ovat lain mukaan velvollisia huolehtimaan heistä. Jos asevelvollisuudesta vapautettuja henkilöitä ei ole, I- tai II-ryhmän vammaisen henkilön hoidosta voi huolehtia vain yksi asevelvollinen henkilö kyseisen vammaisen henkilön valinnan mukaan;
14) I- tai II-ryhmän vammaisen henkilön toisen asteen sukulaiset, jotka huolehtivat hänestä jatkuvasti. Jos ensimmäisen ja toisen asteen sukulaisia ei ole, tämän kohdan säännös koskee I- tai II-ryhmän vammaisen henkilön kolmannen asteen sukulaisia;
15) naiset ja miehet, joilla on alle 18-vuotias lapsi ja puoliso, joka suorittaa asepalvelusta jossakin Ukrainan lain ”Asevelvollisuudesta ja asepalveluksesta” 2. §:n kuudennessa osassa määritellyistä asepalvelusmuodoista[footnoteRef:44]; [44:  Muun muassa kutsuintoihin perustuva asevelvollisuus mobilisaation aikana, erityisjaksona.] 

Kohdat 16–23 koskevat korkea-arvoisia virkamiehiä, poliitikkoja sekä sotilasviranomaisia;
24) muut asevelvolliset tai tietyt kansalaisryhmät laissa säädetyissä tapauksissa.[footnoteRef:45] [45:  Україна 1993 [päivitetty 31.7.2026].] 

Työnantajien varaamien miesten maasta poistuminen
Kuten edellä on todettu, mobilisaatiosta ja mobilisaatiovalmiudesta annetun lain 23. §:n 1. momentin mukaan mobilisaation ajaksi varatut asevelvolliset eivät kuulu mobilisaation aikana asevelvollisuuskutsuntojen piiriin.[footnoteRef:46] Asevelvollisten varaaminen sotatilan aikana mahdollistaa sen, että maan kannalta kriittisen tärkeissä laitoksissa, yrityksissä ja viranomaisissa työskentelevien työntekijöiden mobilisointia voidaan väliaikaisesti lykätä.[footnoteRef:47] Päätöslauselman nro 57 kohdan 2(6) mukaan asevelvolliset, joita ei kutsuta palvelukseen mobilisaation aikana, ovat oikeutettuja matkustamaan ulkomaille. Käytännössä lainsäädäntö on kuitenkin hyvin puutteellista.[footnoteRef:48]  Päätöslauselmassa todetaan, että rajan ylittämistä varten henkilöllä on oltava Rezerv+-palvelusta sähköinen asiakirja, jossa on merkintä lykkäyksen myöntämisestä. Muita ehtoja ei ole vahvistettu voimassa olevissa säädöksissä. Artikkelin mukaan huolimatta siitä, että varauksen perusteella ulkomaille matkustamiselle ei ole lisäehtoja, Ukrainan valtion verovirasto asettaa lisäksi suuren määrän tällaisia ehtoja. Varauksen perusteella maasta voi poistua ainoastaan työmatkan tai loman vuoksi, ja valtion viranomaisten tai paikallishallinnon viranomaisten tekemien varausten osalta miehet voivat matkustaa ainoastaan työmatkalle. Ukrainan rajavartiolaitos puolestaan sääntelee yksityisyritysten osalta työmatkalle lähtemisen ehtoja.[footnoteRef:49] INSEININ-lakitoimiston mukaan loma on sallittu myös varatuille henkilöille, mutta toisin kuin työmatkan osalta, lomalle ei ole erillistä suoraa säännöstä asetuksessa nro 57, joten päätös loman myöntämisestä riippuu rajavartijan yksilöllisestä arvioinnista ja asiakirjojen laadusta.[footnoteRef:50] Myös Vilne radio -uutissivuston artikkelin mukaan varattujen työtekijöiden lomamatkojen osalta ei ole selkeää sääntelyä, vaan rajavartijat tekevät päätöksen tapauskohtaisesti.[footnoteRef:51] Ukrainan oikeusministeriö ilmoitti Kanal 24 -uutissivuston heinäkuussa 2026 julkaiseman uutisen mukaan, että tietoa varattujen henkilöiden rajanylitysmenettelyistä saa yksinomaan Ukrainan valtion rajavartiolaitoksen ohjeista.[footnoteRef:52] [46: Адвокатское бюро Сергея Пагера [päiväämätön]; Україна 1993 [päivitetty 31.7.2026].]  [47:  Адвокатское бюро Сергея Пагера [päiväämätön]; INSEININ 1.6.2026.  ]  [48:  INSEININ 1.6.2026; Україна 27.1.1995 [päivitetty 16.7.2026].]  [49:  INSEININ 1.6.2026.  ]  [50:  INSEININ 1.6.2026.  ]  [51:  Вільне радіо 20.7.2026.]  [52:  Канал 24 25.7.2026. ] 

Päätöslauselmassa nro 57 vahvistettujen rajanylityssääntöjen mukaisesti ulkomaille matkustamiseen tarvitaan ainoastaan voimassa oleva Rezerv+-sotilasrekisteriasiakirja, jossa on maininta lykkäyksestä (varauksesta). Käytännössä Ukrainan rajavartiolaitos voi kuitenkin asettaa lisävaatimuksia asiakirjojen ja matkan tarkoituksen todistamisen suhteen.[footnoteRef:53]  [53:  INSEININ 1.6.2026.  ] 

Työntekijöiden varausta sotatilan aikana säädellään päätöslauselmalla nro 76[footnoteRef:54], jota muutettiin 8.12.2025 päivätyllä päätöslauselmalla nro 1608[footnoteRef:55]. [54:  Україна 17.1. 2023 [päivitetty 16.7.2026].]  [55:  Україна 8.12.2025.] 

Kaatuneiden ja kadonneiden perheenjäsenet
Ministerineuvosto poisti vuonna 2023 rajoitukset, jotka koskivat niiden henkilöiden maasta poistumista, joiden läheiset ovat kuolleet tai kadonneet jäljettömiin osallistuessaan terrorismin vastaiseen operaatioon (ATO)[footnoteRef:56]. Ministerineuvosto ilmoitti, että asevelvolliset kansalaiset, joita ei kutsuta asepalvelukseen mobilisaation aikana ja joiden lähisukulaiset ovat kuolleet tai kadonneet jäljettömiin osallistuessaan suoraan terrorismin vastaiseen operaatioon, voivat ylittää Ukrainan valtionrajan sotatilan voimassaoloaikana.[footnoteRef:57] Vuonna 2025 julkaistussa artikkelissa lakimies kertoo, että maasta poistumiseen ovat oikeutettuja puoliso, vanhemmat, lapset sekä sisarukset (myös sisaruspuolet), joiden perheenjäsenet ovat kaatuneet tai kadonneet taistelutoimien aikana terrorismin vastaisesta operaatiosta (ATO) Venäjän täysimittaiseen hyökkäykseen saakka. Oikeutettuja maasta lähtöön ovat sellaisten sotilaiden perheenjäsenet, jotka ovat: [56:  Vuosina 2014–2018 käytetty nimitys Itä-Ukrainan sodalle (RadioFreeEurope/RadioLiberty 19.1.2018). ]  [57:  24 Канал 14.8.2023.] 

· kuolleet tai kadonneet ATO:n aikana;
· kuolleet tai kadonneet Ukrainan puolustamisen aikana Donbasin sodassa ja täysimittaisen sodan aikana;
· Ukrainan vallankumouksen osallistujat, joille on myönnetty postuumisti Ukrainan sankarin arvonimi.[footnoteRef:58] [58:  24 Канал 27.5.2025. Alkuperäinen ukrainankielinen uutinen on julkaistu 20.5.2025 Ukrajinska pravda-uutissivustolla (Українська правда 20.5.2025). ] 

Päätöslauselman nro 57 kohdan 2(6) mukaan asevelvolliset, joita ei kutsuta asepalvelukseen mobilisaation yhteydessä ja jotka kuuluvat Ukrainan mobilisaatiovalmiudesta ja mobilisaatiosta annetun lain 23. §:n 3. momentin 3–5 kohdassa mainittujen henkilöiden[footnoteRef:59] joukkoon, ovat oikeutettuja ylittämään valtion rajan, jos tiedot löytyvät yhtenäisestä sotilasrekisteristä (Oberih) tai sähköisessä muodossa olevassa sotilasrekisteriasiakirjassa, SBU:n ja tiedusteluelinten asevelvolliset, jos heillä on todistus asevelvollisuuden lykkäyksestä mobilisaation aikana tai seuraavien asiakirjojen perusteella: [59:  Naiset ja miehet, joiden lähisukulaiset ovat kuolleet tai kadonneet jäljettömiin terrorismin vastaisen operaation aikana ja jotka kuuluvat seuraaviin ryhmiin: sotilasjoukkojen sotilaat tai työntekijät ja yritysten, laitosten ja organisaatioiden työntekijät, jotka osallistuivat terrorismin vastaiseen operaatioon ja kuolivat tai katosivat jäljettömiin operaation toteuttamisen yhteydessä suoraan operaatioalueilla ja sen keston aikana, sekä henkilöt, jotka ovat menehtyneet tai kadonneet jäljettömiin osallistuessaan terrorismin vastaiseen operaatioon osana vapaaehtoisjoukkoja; naiset ja miehet, joiden lähisukulaiset ovat kuolleet tai kadonneet erityisissä olosuhteissa toteutettaessa toimenpiteitä kansallisen turvallisuuden ja puolustuksen varmistamiseksi sekä Venäjän federaation aseellisen hyökkäyksen torjumiseksi ja hillitsemiseksi Donetskin ja Luhanskin alueilla, sekä sotatilan aikana; sellaisten henkilöiden perheenjäsenet, joille on postuumisti myönnetty Ukrainan sankarin arvonimi kansalaisrohkeudesta, isänmaallisuudesta, perustuslaillisten demokratian periaatteiden, ihmisoikeuksien ja -vapauksien sankarillisesta puolustamisesta sekä Ukrainan kansalle osoitetusta uhrautuvasta palvelusta, jotka ilmenivät Ukrainan vallankumouksen (ukr. Революція гідності, translit. Revoljutsija hidnosti) aikana (marraskuu 2013 – helmikuu 2014). (Україна 17.1. 2023 [päivitetty 16.7.2026].)] 

· Naiset ja miehet, joiden lähisukulaiset ovat kuolleet tai kadonneet jäljettömiin terrorismin vastaisen operaation aikana;

Vaadittaviin asiakirjoihin kuuluvat muun muassa: 
 
· määräysten mukaisesti oikeaksi todistetut kopiot asiakirjoista, jotka todistavat sukulaisuussuhteet (mukaan lukien kuolleen puolustajan perheenjäsenen todistus tai kuolleen sotaveteraanin perheenjäsenen todistus tai ote yhtenäisestä valtion sotaveteraanirekisteristä)
· asiakirjat, jotka vahvistavat kuoleman tapahtuneen suorassa osallistumisessa terrorisminvastaiseen operaatioon tai sen toteuttamisen varmistamisessa (mukaan lukien ilmoitus tai kopio virallisesta tutkintaraportista tai ote määräyksestä henkilöstöluettelosta poistamisesta (peruste tulee olla mainittu), tai oikeuslääketieteellisen tutkinnan lausunto, jotka vahvistavat henkilön kuoleman osallistuessaan terrorisminvastaiseen operaatioon)
· ote SBU:n alaisen terrorisminvastaisen keskuksen määräyksestä, joka koskee osallistumista terrorisminvastaiseen operaatioon ja sen toteuttamisen varmistamista
· ote erityisolosuhteissa kadonneiden henkilöiden yhtenäisestä rekisteristä tai tuomioistuimen päätös henkilön julistamisesta kuolleeksi
· tuomioistuimen päätös henkilön julistamisesta kadonneeksi tai tuomioistuimen päätös henkilön julistamisesta kuolleeksi Ukrainan siviililain mukaisessa menettelyssä.

· Naiset ja miehet, joiden lähisukulaiset ovat kuolleet tai kadonneet jäljettömiin Donetskin ja Luhanskin alueilla ja sotatilan aikana. Vaadittaviin asiakirjoihin kuuluvat oikeaksi todistetut kopiot asiakirjoista, jotka todistavat sukulaisuussuhteet, ote yhtenäisestä erityisolosuhteissa kadonneiden henkilöiden rekisteristä, asiakirjat, jotka todistavat kuoleman kansallisen turvallisuuden ja puolustuksen varmistamiseen liittyvien toimien aikana;

· Niiden henkilöiden perheenjäsenet, joille on myönnetty postuumisti Ukrainan sankarin arvonimi. Vaadittaviin asiakirjoihin kuuluvat asianmukaisesti laaditut kopiot asiakirjoista, jotka vahvistavat sukulaisuussuhteet, todistus, joka vahvistaa Ukrainan sankarin arvonimen myöntämisen tai ote Ukrainan presidentin asetuksesta, jolla myönnetään Ukrainan sankarin arvonimi.[footnoteRef:60] [60:  Україна 27.1.1995 [päivitetty 16.7.2026].] 

Toukokuussa 2025 julkaistussa artikkelissa lakimies toteaa, että tässä ryhmässä rajan ylittämiseen on kaksi pääasiallista tapaa. Ensimmäinen tapa on ylittää raja lykkäyksen perusteella. Tätä varten tarvitaan sotilasrekisteriasiakirja (paperinen tai sähköinen), joka vahvistaa lykkäyksen, tai todistus alueelliselta rekrytointikeskukselta. Toinen tapa on ylittää raja asiakirjoilla, jotka vahvistavat sotilaan kuoleman tai katoamisen sekä sukulaisuussuhteen. Tällaisia asiakirjoja kerätään joko lykkäyksen hakemista varten tai suoraan maastapoistumislupaa varten.[footnoteRef:61] [61:  24 Канал 27.5.2025.] 

Opiskelijat
Päätöslauselman kohta 2(6) ei koske henkilöitä, jotka on määritelty Ukrainan lain ”Mobilisaatiovalmiudesta ja mobilisaatiosta” 23. §:n 3. momentin 1. ja 2. kohdassa sekä näiden sääntöjen 2(14) kohdassa, eikä henkilöitä, joilla on diplomaattinen arvonimi täysivaltainen erikoissuurlähettiläs ja jotka ovat lopettaneet diplomaattipalvelun.[footnoteRef:62] Mobilisaatiovalmiudesta ja mobilisaatiosta annetun lain 23. §:n 3. momentin 1. ja 2. kohtien mukaan muun muassa päiväopetuksessa olevat ammatti- ja korkeakouluopiskelijat, tohtoriopiskelijat sekä erikseen määritellyt pedagogiset työntekijät eivät kuulu asevelvollisuuden piiriin mobilisaation aikana, erityisjaksolla[footnoteRef:63].[footnoteRef:64]  [62:  Україна 27.1.1995 [päivitetty 16.7.2026]]  [63:  Ukrainan lainsäädännön mukaan erityisjakso alkaa siitä hetkestä, kun Ukrainassa julistetaan mobilisaatio tai sotatila, ja se kattaa mobilisaatioajan, sodan ajan sekä vihollisuuksien päättymisen jälkeisen osittaisen jälleenrakennuskauden (Everlegal [päiväämätön]). ]  [64:  Україна 1993 [päivitetty 31.7.2026].] 

Sotilasasioihin erikoistuneen lakitoimiston toukokuussa 2026 julkaisemassa artikkelissa muistutetaan, että kutsunnasta myönnetty lykkäys (mobilisaatiovalmiudesta ja mobilisaatiosta annetun lain 23. §:n mukaisesti) antaa oikeuden välttyä mobilisoinnilta, mutta oikeutta matkustaa ulkomaille sääntelee Ukrainan ministerineuvoston päätöslauseloma nro 57. Kaikki lykkäysperusteet eivät oikeuta lähtemään ulkomaille. Esimerkiksi terveydellisistä syistä tai sukulaisen hoitamisen vuoksi myönnetty lykkäys antaa tällaisen oikeuden, kun taas muun muassa opiskelijoiden ja varatun työntekijän osalta lykkäykseen liittyy tiettyjä rajoituksia ja erityinen menettely.[footnoteRef:65] [65:  INSEININ 13.5.2026.] 

Dnipro operativnyi -uutissivuston kesäkuussa 2026 julkaiseman artikkelin mukaan 23-vuotiaille miehille opiskelu itsessään ei ole peruste poistua maasta sotatilan aikana.[footnoteRef:66] EnergoInfo (ukr. ЕнергоІнфо) -sivuston mukaan tavallinen mobilisaation lykkäys, joka perustuu opiskeluun ukrainalaisessa korkeakoulussa, ei anna automaattista oikeutta maasta poistumiseen 23–60-vuotiaille miehille. Pelkkä pääsy ulkomaiseen yliopistoon tai kutsun saaminen ei myöskään ole riittävä peruste.[footnoteRef:67] Maasta poistuminen on mahdollista vain, jos on olemassa muita laillisia perusteita, kuten vammaisuus.[footnoteRef:68] Syynä voi olla myös se, että opiskelu ulkomailla on alkanut jo ennen 24. helmikuuta 2022, ja siitä on vahvistus pitkäaikaisviisumin tai oleskeluluvan muodossa.[footnoteRef:69] ANK-lakitoimiston päiväämättömässä artikkelissa todetaan, että Ukrainan rajavartiolaitoksen sivuilla julkaistun tiedon mukaan ulkomailla opiskelevat (muun muassa korkeakouluopiskelijat ja jatko-opiskelijat) saavat tosiasiallisesti ylittää valtion rajan opiskelua varten.[footnoteRef:70] Dnipro operativnyi -sivuston artikkelin mukaan osallistuminen kansainvälisiin akateemisen liikkuvuuden ohjelmiin on myös mahdollisia.  Ohjelman osallistujan on saatava virallinen vahvistus omalta yliopistoltaan, solmittava akateemisen liikkuvuuden sopimus, hankittava lähetysmääräys sekä ulkomaisen oppilaitoksen asiakirjat.[footnoteRef:71] EnergoInfo-sivuston mukaan akateeminen liikkuvuus on edelleen mahdollinen 18–22-vuotiaille ukrainalaisten korkeakoulujen opiskelijoille yhden lukukauden ajaksi, edellyttäen että he täyttävät kriteerit. Vanhemmille opiskelijoille tällaiset matkat ovat mahdollisia vain, jos heillä on yksilölliset perusteet matkustamiselle.[footnoteRef:72]  Julkisista uutislähteistä löytyy myös yleisluonteisia mainintoja siitä, että opiskelijoilla ja jatko-opiskelijoilla on oikeus rajanylitykseen.[footnoteRef:73] Näissä lähteissä ei ole kuitenkaan kerrottu tarkemmin, mihin tieto perustuu, tai mitä ikäryhmiä tai matkan tarkoitusta oikeus koskee. [66:  Дніпро оперативний 29.6.2026. ]  [67:  ЕнергоІнфо 19.5.2026. ]  [68:  Дніпро оперативний 29.6.2026; ЕнергоІнфо 19.5.2026.]  [69:  ЕнергоІнфо 19.5.2026.]  [70:  АНК [päiväämätän].]  [71:  Дніпро оперативний 29.6.2026.]  [72:  ЕнергоІнфо 19.5.2026. ]  [73:  24 Канал 3.8.2026; Факти1.7.2026. ] 

Hoito ulkomailla
Päätöslauselman kohdan 2(7) mukaan sotatilan aikana puolustus- ja turvallisuusjoukkojen jäsenet, jotka ovat joutuneet kärsimään Venäjän federaation Ukrainan vastaisen sotilaallisen hyökkäyksen seurauksena, voivat matkustaa ulkomaille hoitoon, jos heillä on Ukrainan kansalaisen ulkomaanpassi tai Ukrainan kansalaisen passi. Lisäksi vaaditaan lausunto, jossa todetaan, että Venäjän federaation Ukrainaa vastaan kohdistaman sotilaallisen hyökkäyksen seurauksena kärsineen puolustus- tai turvallisuusjoukkojen jäsen on tarpeen lähettää hoitoon ulkomaille sekä terveysministeriön kirje, jossa on ulkomaisen osapuolen kanssa sovittu luettelo puolustus- ja turvallisuusjoukkojen sotilaallisen hyökkäyksen seurauksena kärsineistä jäsenistä, joita ulkomaisten valtioiden terveydenhuoltolaitokset voivat ottaa hoitoon ulkomaille.[footnoteRef:74]   [74:  Україна 27.1.1995 [päivitetty 16.7.2026].] 

Julkisista lähteitä löytyy mainintoja siitä, että 23–60-vuotiaat miehet saavat poistua maasta ulkomaille hoitoa tai kuntoutusta varten.[footnoteRef:75] 24 Kanal -uutissivuston maaliskuussa 2023 julkaiseman artikkelin mukaan Ukrainan puolustusvoimiin kuulumattomat kansalaiset voivat matkustaa ulkomaille hoitoon, jos he täyttävät kriteerit, jotka on vahvistettu Ukrainan terveysministeriön 5.4.2022 annetulla määräyksellä nro 574[footnoteRef:76].[footnoteRef:77] Vilne radio -uutissivuston heinäkuussa 2026 julkaisemassa artikkelissa mainitaan, että maasta saavat poistua   23–60 -vuotiaat henkilöt, joiden on saatava hoitoa ulkomailla, sekä heidän mukanaan matkustavat henkilöt syövän, vakavien sydän- ja verisuonitautien tai muiden parantumattomien sairauksien vuoksi, lääketieteellisen lautakunnan lausunnon ja rekrytointikeskuksen luvan perusteella. Lääketieteellisen lautakunnan lausunnossa on oltava QR-koodi, ja se on kirjattava terveysministeriön rekisteriin. Mukana voi matkustaa myös yksi saattaja.[footnoteRef:78] [75:  Вільне радіо 20.7.2026; Fakty 1.8.2026; 24 Канал 3.8.2026. ]  [76:  Україна 5.4.2022 [päivitetty 5.8.2022]. ]  [77:  24 Канал 26.3.2023. ]  [78:  Вільне радіо 20.7.2026.] 

Humanitaarisen avun ja lääketarvikkeiden kuljettajat 
Kohdan 2(8) mukaan, mikäli Ukrainassa julistetaan sotatila, rajavartiolaitoksen virkamiehet myöntävät kulkuluvan vahvistetun humanitaarisen järjestön 23–60-vuotiaiden miespuolisille työntekijöille (lukuun ottamatta näiden sääntöjen kohdissa 2(14) määriteltyjä henkilöitä), jotka ovat matkalla kuljettamaan humanitaarista apua, edellyttäen että kyseiset henkilöt noudattavat näitä sääntöjä ja että heillä on mukanaan: sotilasrekisteriasiakirja (sähköisessä muodossa oleva sotilasrekisteriasiakirja), henkilön tiedot humanitaarisen avun automaattisessa rekisteröintijärjestelmässä, humanitaarisen avun rekisteröintijärjestelmän avulla laadittu tulostettu ote, jossa on muun muassa QR-koodi ja tiedot työntekijästä sekä vahvistetusta humanitaarisesta järjestöstä.[footnoteRef:79]   [79:  Україна 27.1.1995 [päivitetty 16.7.2026].] 

Tämän kohdan ensimmäisessä kappaleessa mainitut henkilöt voivat oleskella ulkomailla yhtäjaksoisesti enintään 60 kalenteripäivää valtion rajan ylittämispäivästä lukien.[footnoteRef:80]   [80:  Україна 27.1.1995 [päivitetty 16.7.2026].] 

Kuljettajat ja rautatieliikenne 
Kohdan 2(9) mukaan, jos Ukrainassa julistetaan sotatila, niiden liiketoimintayksiköiden ajoneuvojen kuljettajien, joilla on toimilupa kansainvälisen tavara- ja matkustajaliikenteen harjoittamiseen maantiekuljetuksina, pääsy valtion rajan yli tapahtuu rajavartiolaitoksen virkamiesten toimesta edellyttäen, että Ukrainan valtion rajan ylittämistä koskevia sääntöjä noudatetaan ja että henkilöstä on tietoja asianomaisessa tietojärjestelmässä, jonka ylläpitäjänä toimii Ukrainan liikenneturvallisuusvirasto Ukrtransbezpeka (ukr. Укртрансбезпека). Henkilöt voivat oleskella ulkomailla yhtäjaksoisesti enintään 60 kalenteripäivää valtion rajan ylittämispäivästä lukien.[footnoteRef:81]   [81:  Україна 27.1.1995 [päivitetty 16.7.2026].] 

Kohdan 2(10) mukaan, jos Ukrainassa julistetaan sotatila, rautatieliikenteen yritysten työntekijöiden pääsy valtion rajan yli tapahtuu rajavartiolaitoksen virkamiesten toimesta, edellyttäen, että heillä on asianmukaiset päätökset Ukrainan rajojen ulkopuolelle poistumisesta ja että he noudattavat Ukrainan valtion rajan ylittämistä koskevia sääntöjä. Päätöksen maasta poistumisesta tekee kehitysministeriö tai alueellinen ja Kiovan kaupungin sotilashallinto. Päätös maasta poistumisesta tehdään enintään kuuden kuukauden ajaksi rautatieliikenneyritysten kirjeiden perusteella, joissa esitetään asianmukaiset perustelut ja todisteet rautateitse kuljetettujen tavaramäärien suuruudesta sotatilan aikana.[footnoteRef:82]   [82:  Україна 27.1.1995 [päivitetty 16.7.2026].] 

Urheilijat ja valmentajat 
Kohdan 2(11) mukaan, mikäli Ukrainassa julistetaan sotatila, valtion rajavartiolaitoksen virkamiehet suorittavat seuraavien henkilöiden valtion rajan ylittämisen, kun asianmukaiset todistusasiakirjat ovat esillä ja Ukrainan valtion rajan ylittämistä koskevia sääntöjä noudatetaan:
1) urheilijat, jotka on valittu Ukrainan olympia-, ei-olympialajien ja vammaisurheilun maajoukkueisiin; valmentajat, jotka kuuluvat Ukrainan maajoukkueisiin ja vastaavat urheilijoiden valmennuksesta; urheilutuomarit ja asiantuntijat, jotka vastaavat muun muassa organisatorisesta ja lääketieteellisestä tuesta sekä dopingvalvonnasta niiden urheilijoiden valmistautumisessa, jotka kuuluvat Ukrainan olympia- ja ei-olympialajien sekä vammaisurheilun maajoukkueisiin osallistuakseen ulkomailla järjestettäviin urheilutapahtumiin ja/tai urheilukilpailuihin
2) urheilijat ja valmentajat, jotka kuuluvat korkeimpien sarjojen pelilajien urheiluseurojen joukkueisiin, henkilöt, jotka huolehtivat muun muassa organisatorisesta, ja lääketieteellisestä tuesta ja jotka kuuluvat korkeimpien sarjojen pelilajien urheiluseurojen joukkueisiin, urheilutuomarit ja tuomarit, jotka osallistuvat ulkomailla järjestettäviin urheilutapahtumiin ja/tai urheilukilpailuihin.[footnoteRef:83] [83:  Україна 27.1.1995 [päivitetty 16.7.2026].] 

Tämän kohdan 1 alakohdassa mainittujen henkilöiden osalta todistusasiakirjoina toimivat nuoriso- ja urheiluministeriön päätös urheilutapahtuman ja/tai urheilukilpailun osallistujaluetteloon ottamisesta, ja tämän kohdan 2 alakohdassa mainittujen henkilöiden osalta nuoriso- ja urheiluministerin kirje valtion rajavartiolaitokselle kyseisten henkilöiden osallistumisesta urheilutapahtumaan ja/tai urheilukilpailuun sekä kyseisten henkilöiden valtion rajan ylittämisestä. [footnoteRef:84]  Alakohdissa 1 ja 2 mainitut henkilöt voivat oleskella ulkomailla yhtäjaksoisesti enintään 30 kalenteripäivää valtion rajan ylittämispäivästä lukien, mutta vähintään tapahtuman keston ajan. Ulkomailla oleskelun kestoa voidaan tietyin ehdoin pidentää.[footnoteRef:85]   [84:  Україна 27.1.1995 [päivitetty 16.7.2026].]  [85:  Україна 27.1.1995 [päivitetty 16.7.2026].] 

Merimiehet ja ilmailuhenkilöstö
Kohdan 2(12) mukaan sotatilan aikana 23–60-vuotiailla Ukrainan miespuolisilla kansalaisilla on oikeus ylittää Ukrainan valtionraja, jos he ovat matkalla työskentelemään merialuksilla tai sisävesialuksilla miehistön jäseninä tai suorittamaan käytännön koulutusta aluksilla.  Vaadittavat asiakirjat ovat tilanteesta riippuen muun muassa merimiehen henkilötodistus, sotilasrekisteriasiakirja, aluksen miehistöluettelo (crew list), merenkulkuhallinnon vahvistus koulutus- ja pätevyysasiakirjojen kopioiden vastaanottamisesta sekä työsopimus merialuksella tai sisävesialuksella työskentelyä varten. Osa tähän ryhmään kuuluvista henkilöistä ovat velvollisia hankkimaan poistumisluvan asuinpaikastaan alueellisen rekrytointi- ja sosiaalitukikeskuksen johtajalta (asepalvelusvelvolliset ja reserviläiset, jotka kuuluvat SBU:hun tai tiedusteluelimiin, tarvitsevat asianomaisen johtajan luvan).[footnoteRef:86] [86:  Україна 27.1.1995 [päivitetty 16.7.2026].] 

Kohta 2(13) käsittää 23–60-vuotiaiden miespuoliset Ukrainan kansalaiset, jotka kuuluvat ilmailuhenkilöstöön, ovat valtion ilmailuturvallisuustarkastajia tai henkilöitä, joilla on valtuudet suorittaa valtion ilmailuviraston tarkastuksia, sekä valtion ilmailuyrityksen ”Ukraina” työntekijöitä, jos he matkustavat ulkomaille työhön tai simulaattorikoulutukseen, sekä Ukrainan oppilaitosten opiskelijat tai kadetit, jotka matkustavat suorittamaan käytännön lentokoulutusta ulkomaisissa oppilaitoksissa tai ilmailukouluissa. Kohdan mukaan, jos Ukrainan alueella julistetaan sotatila, pääsy valtion rajan yli tapahtuu rajavartiolaitoksen virkamiesten toimesta edellyttäen, että Ukrainan valtionrajan ylittämistä koskevia sääntöjä noudatetaan ja että tarvittavat todistusasiakirjat ovat olemassa.[footnoteRef:87] [87:  Україна 27.1.1995 [päivitetty 16.7.2026].] 

Ilmailualan toimijalla työskentelevän ilmailuhenkilöstön todistusasiakirjoja ovat muun muassa ilmailutoiminnan harjoittajan vahvistama kopio solmitusta työsopimuksesta, Ukrainan ilmailuviraston myöntämä vahvistus siitä, että henkilö kuuluu ilmailuhenkilöstöön ja hänellä on asianmukainen todistus sekä ilmailualan toimijan määräys henkilön lähettämisestä ulkomaille, sekä sotilasrekisteriasiakirja. Valtion ilmailuturvallisuustarkastajilla, valtion ilmailuyritys ”Ukrainan” työntekijöillä ja oppilaitosten opiskelijoilla tai kadeteilla on omat asiakirjavaatimuksensa.[footnoteRef:88]  [88:  Україна 27.1.1995 [päivitetty 16.7.2026].] 

Henkilö, joka kuuluu ilmailuhenkilöstöön ja työskentelee tai aikoo hakeutua työhön ilmailutoimintaa harjoittavalle ulkomaiselle taholle, saa luvan poistua asuinpaikastaan alueellisen rekrytointi- ja sosiaalitukikeskuksen johtajalta (asepalvelusvelvolliset ja reserviläiset, SBU:n ja tiedusteluelinten tarvitsevat asianomaisen johtajan myöntämän luvan), joka on esitettävä valtion rajavartiolaitoksen valtuutetuille virkamiehille rajaa ylittäessä. [footnoteRef:89] [89:  Україна 27.1.1995 [päivitetty 16.7.2026].] 

Ilmailualan toimijalla työskentelevä ilmailuhenkilöstö sekä valtion ilmailuturvallisuustarkastajat ja tarkastusten suorittamiseen valtuutetut henkilöt voivat oleskella ulkomailla yhtäjaksoisesti työmatkan keston ajan. Ilmailualan henkilöstö, joka työskentelee tai aikoo hakeutua töihin ulkomaiselle ilmailualan toimijalle, voi oleskella ulkomailla yhtäjaksoisesti enintään työsopimuksen tai simulaattorikoulutussopimuksen voimassaoloajan. Ukrainan oppilaitosten opiskelijat tai kadetit voivat oleskella ulkomailla yhtäjaksoisesti enintään sen ajan, jonka käytännön lentokoulutus kestää ulkomaisissa oppilaitoksissa tai ilmailukouluissa.[footnoteRef:90] [90:  Україна 27.1.1995 [päivitetty 16.7.2026].] 

Korkeassa asemassa olevat virkamiehet 
Päätöslauselman kohdassa 2(14) on lueteltu ne valtion korkeassa asemassa olevat virkamiehet, jotka ovat oikeutettuja ylittämään valtion rajan asianmukaisten työmatkapäätösten perusteella. Näitä ovat muun muassa Ukrainan ministerineuvoston jäsenet, ministerien varahenkilöt, keskushallinnon elinten johtajat, heidän varahenkilönsä, Ukrainan presidentin kanslian johtaja, Ukrainan presidentin perustamien muiden avustavien elinten ja virastojen johtajat sekä heidän varajohtajansa, turvallisuuspalvelujen johtaja, Ukrainan perustuslakituomioistuimen tuomarit, tuomarit ja syyttäjät. Säännös ei koske tässä kohdassa mainittuja naispuolisia henkilöitä. Päätöslauselmassa määrätään erikseen tähän ryhmään kuuluvien henkilöiden rajanylityksissä hoitoa saamiseksi tai sukulaisen kuoleman takia (kohdat 2(16) ja 2(17), sekä yksinhuoltajien rajanylityksestä 2(14).[footnoteRef:91]   [91:  Україна 27.1.1995 [päivitetty 16.7.2026].] 

Useiden lähteiden mukaan kohdassa 2(14) määritellyt henkilöt eivät saa ylittää rajaa lomamatkan vuoksi.[footnoteRef:92] [92:  ЮРЛІГА 13.8.2025; Канал 24 25.7.2026. ] 

Aiemmin on myös todettu, että päätöslauselman mukaan valtion rajan ylittämistä koskevat rajoitukset eivät koske 18–22-vuotiaita miespuolisia Ukrainan kansalaisia, lukuun ottamatta kohdassa 2(14) määriteltyjä tapauksia.[footnoteRef:93]    [93:  Україна 27.1.1995 [päivitetty 16.7.2026].] 

Sotilashenkilöt 
Kohdan 2(15) mukaan, jos Ukrainassa julistetaan sotatila, sotilashenkilöiden pääsy valtion rajan yli tapahtuu rajavartiolaitoksen valtuutettujen henkilöiden toimesta puolustusministerin, puolustusministerin sijaisen, muun lain mukaisesti perustetun sotilasjoukon johtajan, erityistehtäviin erikoistuneen lainvalvontaviranomaisen johtajan tai tiedusteluviranomaisen johtajan tekemien, turvallisuus- ja puolustustehtävien suorittamista koskevien päätösten perusteella.[footnoteRef:94]   [94:  Україна 27.1.1995 [päivitetty 16.7.2026]] 

Kulttuuriala
Kohdassa 2(21) määrätään 23–60-vuotiaiden miespuolisten Ukrainan kansalaisten pääsystä valtion rajan yli kulttuurialan toimintaa varten, kun he ovat työsuhteessa kulttuurialan laitoksiin, yrityksiin, instituutioihin tai organisaatioihin, kulttuurialan oppilaitoksiin, elokuvatoimintaa harjoittaviin yrityksiin, laitoksiin ja organisaatioihin, jotka on määritelty kriittisen tärkeiksi talouden toiminnalle ja väestön elinolosuhteiden turvaamiselle poikkeustilanteessa Ukrainan ministerineuvoston 27. tammikuuta 2023 antaman päätöksen nro 76[footnoteRef:95] mukaisesti tai ovat yksityisyrittäjiä, jotka harjoittavat itsenäistä ammatillista toimintaa kulttuurialalla tai ammattimaista elokuvatuotantoa. Jos Ukrainan alueella julistetaan sotatila, henkilöiden pääsy valtion rajan yli suoritetaan valtion rajavartiolaitoksen valtuutettujen virkamiesten toimesta edellyttäen, että valtion rajan ylittämistä koskevia sääntöjä noudatetaan ja heillä on mukanaan todistusasiakirjat.[footnoteRef:96] [95:  ”Eräitä kysymyksiä Ukrainan lain ’Mobilisaatiovalmisteluista ja mobilisaatiosta’ säännösten täytäntöönpanosta asevelvollisten varaamisen osalta mobilisaatiokaudeksi ja sotatilan aikana” (Ukrainan virallinen lehti, 2023, nro 15, s. 940).]  [96:  Україна 27.1.1995 [päivitetty 16.7.2026].] 

Tämän kohdan ensimmäisessä kappaleessa mainittujen henkilöiden valtion rajan ylittämistä maasta poistumista varten vaadittavat todistusasiakirjat ovat: kulttuuriministeriön kirje valtion rajavartiolaitoksen hallinnolle kyseisten henkilöiden osallistumisesta tapahtumaan, jossa mainitaan muun muassa suunniteltu rajanylityksen päivämäärä ja arvioitu paluupäivämäärä, ulkomaisen organisaation kutsu ja sotilasrekisteriasiakirja, jossa on asianmukaiset merkinnät alueelliselta rekrytointi- ja sosiaalitukikeskukselta tai sähköisessä muodossa oleva sotilasrekisteriasiakirja.[footnoteRef:97] [97:  Україна 27.1.1995 [päivitetty 16.7.2026]; ] 

Henkilöiden ulkomailla oleskelun enimmäiskesto on kulttuuriministeriön kirjeen mukaisesti enintään 60 kalenteripäivää valtion rajan ylittämispäivästä lukien. Ulkomaille oleskelun yhtäjaksoista kestoa voidaan pidentää 30 kalenteripäivään, jos kyseiset henkilöt osallistuvat toiseen tapahtumaan, jonka alkamispäivä on 10 työpäivän kuluessa sovitun 60 päivän ulkomailla oleskelujakson päättymispäivästä.[footnoteRef:98] [98:  Україна 27.1.1995 [päivitetty 16.7.2026].] 

Ammatillinen toiminta strategisen viestinnän, median ja informaation alalla
Ukrainan ministerineuvosto vahvisti päätöslauselmalla nro 1509[footnoteRef:99] erillisen menettelyn 23–60-vuotiaille miehille, jotka työskentelevät ammattimaisesti median, strategisen viestinnän ja informaation aloilla.[footnoteRef:100]  [99:  Україна 19.11.2025. ]  [100:  Duflu 21.7.2026. ] 

Päätöslauselman nro 57 kohdan 2(22) mukaan, jos Ukrainan alueella julistetaan sotatila, näiden henkilöiden pääsy valtion rajan yli tapahtuu valtion rajavartiolaitoksen valtuutettujen virkamiesten toimesta edellyttäen, että valtion rajan ylittämistä koskevia sääntöjä noudatetaan ja heillä on mukanaan tarvittavat todistusasiakirjat. Jos kyseiset henkilöt ovat työsuhteessa, valtion rajan ylitys sallitaan, jos yritys, laitos tai organisaatio on vahvistetussa järjestyksessä määritelty kriittisen tärkeäksi talouden toiminnalle ja väestön elintoimintojen turvaamiselle erityisjaksolla Ukrainan ministerineuvoston 27. tammikuuta 2023 antaman päätöksen nro 76 mukaisesti.[footnoteRef:101] [101:  Україна 27.1.1995 [päivitetty 16.7.2026].] 

Valtion rajan ylittämiseen tarvittavat todistusasiakirjat ovat: valtion televisio- ja radiolautakunnan kirje kyseisten henkilöiden osallistumisesta tapahtumaan, jossa mainitaan muun muassa suunniteltu rajanylityksen ja paluun päivämäärä, ulkomaisen organisaation kutsu kyseisten henkilöiden osallistumiseksi tapahtumaan, passi sekä sotilasrekisteriasiakirja, jossa on asianmukaiset merkinnät alueelliselta rekrytointi- ja sosiaalitukikeskukselta tai sähköisessä muodossa oleva sotilasrekisteriasiakirja. Henkilöt voivat oleskella ulkomailla yhtäjaksoisesti valtion televisio- ja radiolautakunnan kirjeessä mainittuun määräaikaan asti. Ukrainan kansalaisten väliaikaisen ulkomailla oleskelun enimmäiskesto valtion televisio- ja radiolautakunnan kirjeen mukaisesti on enintään 60 kalenteripäivää valtion rajan ylittämispäivästä lukien. Ulkomaille oleskelun kestoa voidaan pidentää enintään 30 kalenteripäivällä vain force majeure -tilanteissa tai Ukrainan kannalta merkittävien kansainvälisten tapahtumien järjestämisen yhteydessä.[footnoteRef:102] [102:  Україна 27.1.1995 [päivitetty 16.7.2026]; Держприкордонслужба 24.11.2025. ] 

Minkä ihmisryhmien osalta maasta poistumisessa on poikkeuksia/rajoitteita?
Edellä on jo käsitelty 23–60-vuotiaita miehiä ja heidän oikeuttaan poistua maasta. 
Väliaikaiset maastapoistumisrajoitukset
Menettelyistä, jotka koskevat Ukrainan kansalaisten oikeutta poistua Ukrainasta ja tapaukset, joissa kansalaisten oikeutta poistua Ukrainasta voidaan väliaikaisesti rajoittaa, säädetään Ukrainan kansalaisten Ukrainasta poistumista ja Ukrainaan saapumista koskevista menettelyistä annetun lain 6. §:ssä.[footnoteRef:103]  Tämän lain mukaan Ukrainan kansalaisen oikeutta poistua Ukrainasta voidaan väliaikaisesti rajoittaa. Lain 6. §:n mukaan rajoitus voidaan muun muassa asettaa, jos henkilöllä on hallussaan valtion salaisuutta koskevia tietoja, henkilöön on sovellettu rikosoikeudenkäyntilainsäädännössä säädetyn menettelyn mukaisesti varotoimenpidettä, jonka ehtojen mukaan hänellä on kielletty ulkomaille matkustaminen, henkilö on tuomittu rikoksesta, tai jos henkilö kiertää tuomioistuimen tai muiden viranomaisten päätöksellä asetettuja velvoitteita.[footnoteRef:104]  [103:  Україна 1994 [päivitetty 15.11.2024]; Misechko & Parteners [päiväämätön].]  [104:  Україна 1994 [päivitetty 15.11.2024].] 

Ukrainan oikeusministeriö ylläpitää velallisten rekisteriä henkilöistä, joilla on muun muassa maksamattomia elatusmaksuja, lainoja tai muita velkoja pankille, verovelkoja sekä oikeuden päätöksiä, joita ei ole pantu täytäntöön. Rekisteriin joutuminen ei tarkoita automaattisesti, että henkilö ei saa poistua maasta, mutta mahdollistaa rajoituksen asettamisen. Täytäntöönpanoviranomainen voi hakea tuomioistuimelta väliaikaista rajoitusta oikeuteen poistua Ukrainan rajojen ulkopuolelle. Tällainen rajoitus koskee henkilöitä, jotka kiertävät velvoitteidensa täyttämistä tai eivät maksa velkojaan vapaaehtoisesti. Tuomioistuin tekee päätöksen matkustuskiellosta.[footnoteRef:105] Rajoitus on voimassa velan maksamiseen saakka.[footnoteRef:106] Velvoitteiden laiminlyönnistä seuraavasta väliaikaisesta matkustusrajoituksesta säädetään Ukrainan kansalaisten maasta poistumisesta ja maahantulosta annetun lain 6§:n 1. momentin 5.[footnoteRef:107] [105:  Адвокаты Каминской 12.10.2025. ]  [106:  Адвокаты Каминской 12.10.2025; 24 Канал 24.1.2026. ]  [107:  24 Канал 24.1.2026; Україна 1994 [päivitetty 15.11.2024].] 

Naisten rajanylitys
Yllä on todettu, että päätöslauselman korkeassa asemassa olevia virkamiehiä koskevat rajoitukset eivät koske naisia. Naisia koskeva rajoitus poistettiin 15.5.2026 päivätyllä päätöksellä nro 623.[footnoteRef:108] Muut rajoitukset, kuten yllä mainittu sotilaspalveluksessa olevien henkilöiden poistumista maasta sotatilan aikana säätelevä päätöslauselman kohta 2(15), on edelleen naisten osalta voimassa. Näin ollen naissotilaat voivat edelleen poistua Ukrainan rajojen ulkopuolelle vain, jos heillä on lupa komentajalta.[footnoteRef:109] Sotilasrekisterissä olevat naiset, joilla on lääketieteen tai farmasian alan koulutus, mutta eivät suorita asepalvelusta, eivät kuulu sotilashenkilöiden kategoriaan. Pelkkä sotilasrekisteröityminen ei ole peruste rajoittaa oikeutta matkustaa ulkomaille.[footnoteRef:110] Lisäksi yksilölliset rajoitukset pysyvät voimassa. Väliaikainen matkustuskielto voi koskea henkilöitä, joilla on muun muassa elatusapuvelkoja tai joihin sovelletaan menettelyllisiä rajoituksia rikosoikeudenkäynneissä (kts. yllä alaluku väliaikaiset maastapoistumisrajoitukset).[footnoteRef:111] [108:  Україна 15.5.2026.]  [109:  Департамент правового забезпечення Дніпровської міської ради 4.6.2026; УНІАН 25.6.2026. ]  [110:  Департамент правового забезпечення Дніпровської міської ради 4.6.2026; 24 Канал 18.6.2026.]  [111:  Департамент правового забезпечення Дніпровської міської ради 4.6.2026; 24 Канал 18.6.2026; УНІАН 25.6.2026. ] 

Millaisia asiakirjoja maasta poistujilla tulee kulloinkin olla?
Ukrainan ministerineuvoston 27.1.1995 antaman päätöslauselman mukaan rajanylitys tapahtuu esittämällä jokin seuraavista asiakirjoista, jotka antavat oikeuden poistua Ukrainasta ja saapua Ukrainaan:
1) Ukrainan kansalaisen ulkomaanpassi;
2) diplomaattipassi;
3) virkapassi;
4) lapsen matkustusasiakirja;
5) merimiehen henkilötodistus;
6) miehistön jäsenen todistus.[footnoteRef:112] [112:  Україна 27.1.1995 [päivitetty 16.7.2026].] 

Lainsäädännössä määritellyissä tapauksissa kansalaisilla on valtion rajan ylittämiseksi oltava mukana passin lisäksi myös todistusasiakirjat.[footnoteRef:113] [113:  Україна 27.1.1995 [päivitetty 16.7.2026].] 

Mobilisaatiovalmiudesta ja mobilisaatiosta annetun lain 22. §:n (kansalaisten velvollisuudet liittyen mobilisaatiovalmiuteen ja mobilisaatioon) 6. momentin mukaan mobilisaation aikana (kohdennettua mobilisaatiota lukuun ottamatta) miespuolisten 18–60-vuotiaiden Ukrainan kansalaisten on pidettävä mukanaan sotilasrekisteriasiakirjaa ja esitettävä se pyydettäessä alueellisen rekrytointi- ja sosiaalitukikeskuksen valtuutetun edustajan tai poliisin sekä Ukrainan valtion rajavartiolaitoksen edustajan pyynnöstä rajavyöhykkeellä, valvotulla raja-alueella sekä Ukrainan valtionrajan ylityspaikoilla.[footnoteRef:114] [114:  Україна 1993 [päivitetty 31.7.2026].] 

Fakty-uutissivuston 1.8.2026 julkaiseman uutisartikkelin mukaan ulkomaille poistumista varten 23–60-vuotiaiden miesten on esitettävä ulkomaanpassi, voimassa oleva sotilasrekisteriasiakirja, jossa on QR-koodi tai muu tunniste tietojen tarkistamiseksi Oberih-järjestelmästä sekä asiakirjat, jotka vahvistavat oikeuden rajanylitykseen. Edellytyksenä rajanylitykselle ovat myös ajantasaiset sotilasrekisteritiedot alueellisessa rekrytointi- ja sosiaalitukikeskuksessa.[footnoteRef:115] INSEININ-lakitoimiston 13.5.2026 julkaiseman artikkelin mukaan lykkäystä saaneen henkilön on rajanylityksessä esitettävä sotilasrekisteriasiakirja, ulkomaanpassi ja lykkäyksen perusteen vahvistavien alkuperäisten asiakirjojen lisäksi rekisteriote todisteeksi lykkäyksestä. Artikkelin mukaan vuodesta 2026 lähtien sotilasrekisteriasiakirjan QR-koodin tarkistaminen on pakollinen menettely jokaisella rajanylityspaikalla.[footnoteRef:116] Myös Znai.ru-sivustolla heinäkuussa 2026 julkaistussa uutisessa kerrotaan rajavartiolaitoksen sanoneen, että rajanylityksessä miesten on pidettävä ehdottomasti mukanaan sotilasrekisteriasiakirjaa, jossa on voimassa oleva QR-koodi. Tämä koskee poikkeuksetta kaikkia 18–60-vuotiaita miehiä riippumatta matkan tarkoituksesta.[footnoteRef:117]  [115:  Fakty 1.8.2026. ]  [116:  INSEININ 13.5.2026. ]  [117:  Знай.UA 13.7.2026. ] 

Ukrainan rajavartiolaitoksen edustaja kertoo 24 Kanal -sivuston toukokuussa 2026 julkaisemassa artikkelissa, että miesten ei tarvitse esittää paperista sotilasrekisteröintiasiakirjaa valtion rajan ylittämiseksi. Rezerv+-sovelluksessa luotu sähköinen sotilasrekisteriasiakirja, jossa on QR-koodi, on virallisesti rinnastettu paperiseen asiakirjaan, joten rajalla hyväksytään molemmat vaihtoehdot. Samalla Ukrainan rajavartiolaitos kiinnittää huomiota siihen, että Oberih-järjestelmän mahdollisten teknisten häiriöiden vuoksi tiedot lykkäyksestä tai oikeudesta maasta poistumiseen eivät välttämättä päivity ajoissa. Tällöin ongelmia voi ilmetä myös Rezerv+-sovelluksen toiminnassa, joka synkronoituu tämän tietokannan kanssa.[footnoteRef:118] [118:  24 канал 8.5.2026. ] 

Päätöslauselmassa nro 57 mainitut eri ryhmien asiakirjavaatimukset on käyty läpi aiemmin vastauksessa. 
Löytyykö yllä oleviin kysymyksiin lisätietoja/tarkennuksia/muutoksia muista asetuksista/päätöslauselmista? Millaista?
Vastauksessa on aiemmin käyty läpi keskeiset rajanylitykseen liittyvät säädökset ja päätöslauselmat. 
Millaista tietoa löytyy Reserve+-sovelluksesta?
Rezerv+-palvelun omien verkkosivujen mukaan Rezerv+ on Ukrainan puolustusministeriön kehittämä mobiilisovellus asevelvollisille, kutsuntavelvollisille ja reserviläisille. Sen avulla henkilö voi:
· hankkia sähköisen asevelvollisuusasiakirjan (eVOD), jolla on sama oikeudellinen pätevyys kuin paperisella asiakirjalla;
· päivittää henkilötietoja ilman käyntiä alueellisessa rekrytointi- ja sosiaalitukikeskuksessa;
· esittää pyyntöjä tietojen korjaamiseksi Oberih-rekisterissä;
· hakea sähköisesti lykkäystä;
· maksaa sakkoja asevelvollisuusrekisterin sääntöjen rikkomisesta;
· ilmoittautua alueellisen rekrytointi- ja sosiaalitukikeskuksen sähköiselle jonotuslistalle;
· tutustua puolustusvoimien avoimiin työpaikkoihin.[footnoteRef:119] [119:  Міністерство оборони України [päiväämätön]a.] 

Ukrainan puolustusministeriö ilmoitti tammikuussa 2026, että Rezerv+-sovelluksessa voi ottaa käyttöön ilmoituksia rekrytointi- ja sosiaalitukikeskuksen postitse lähettämistä paperisista kutsukirjeistä. Ilmoitukset itsessään eivät ole kutsukirjeitä, ja niiden vastaanottaminen tai lukeminen ei merkitse kutsun virallista tiedoksiantoa.[footnoteRef:120]  [120:  ArmyInform 7.1.2026. ] 

Rezerv+-sovellus lähettää push-ilmoituksia erilaisista sotilasrekisteröintiin liittyvistä tapahtumista:
•    etsintäkuulutuksen lisääminen tai poistaminen;
•    qsevelvollisuusrekisteröintimääräysten rikkomukset ja sakot;
•    Rezerv-tunnuksen päivitykset;
•    tietojen päivitykset ja haku;
•    lykkäyksen tai varauksen myöntäminen;
•    sähköisen lähetteen vastaanottaminen lääkärilautakuntaan.[footnoteRef:121] [121:  ArmyInform 7.1.2026. ] 

Tammikuussa 2026 julkaistun artikkelin mukaan Rezerv+-sovelluksessa otetaan muutaman kuukauden sisällä käyttöön ilmoitukset rekisteröinnistä, rekisteröinnin poistamisesta, rekisteristä poistamisesta sekä lykkäysten peruuttamisesta.[footnoteRef:122] [122:  ArmyInform 7.1.2026. ] 

Rezerv+-sovelluksessa kansalaiset voivat tarkastella erilaisia asevelvollisuusrekisterin tilaa koskevia tietoja:
· Tarvitaan tarkennusta -tila (ukr. потребує уточнення; translit. potrebyje utotšnennja) tarkoittaa, että rekisteristä puuttuu joitakin tärkeitä tietoja (esimerkiksi osoite tai puhelinnumero). Henkilö voi päivittää ne sovelluksen kautta;
· Ei rekisteröity -tila (ukr. не на обліку; translit. ne na obliku) tarkoittaa, että henkilö on Oberih-rekisterissä, mutta häntä ei ole liitetty mihinkään alueelliseen rekrytointi- ja sosiaalitukikeskukseen. Henkilön tulee olla yhteydessä rekrytointi- ja sosiaalitukikeskukseen;
· Poistettu kokonaan rekisteristä (ukr. виключено з обліку; translit. vykljutšeno z obliku). Tämä asema myönnetään henkilöille, jotka on todettu sotilaslääketieteellisen arviointilautakunnan päätöksellä kelpaamattomiksi asepalvelukseen, sekä niille, jotka ovat saavuttaneet asepalvelusrekisterissä oleskelun yläikärajan. Näihin henkilöihin ei sovelleta asevelvollisia koskevia sääntöjä;
· Poistettu rekisteristä (ukr. знято з обліку; translit. znjato z obliku). Tämä tila voi näkyä henkilöillä, jotka on kutsuttu tai otettu asepalvelukseen tai koulutukseen ammatillisissa sotilasoppilaitoksissa, korkeakouluissa tai korkeakoulujen sotilaskoulutusyksiköissä, on lähetetty suorittamaan rangaistusta rangaistuslaitoksiin tai joihin on sovellettu pakollisia lääketieteellisiä toimenpiteitä, otettu sotilaalliseen operatiiviseen reserviin tai muissa tapauksissa poistettu rekisteristä Ukrainan puolustusministeriön, Ukrainan turvallisuuspalvelun tai Ukrainan tiedusteluviranomaisten päätöksellä;
· Tietoja ei löytynyt Oberih-rekisteristä (ukr. дані в реєстрі Оберіг не знайдено; translit. dani v rejestri Oberih ne znaideno) -tila tarkoittaa, että tietoja ei ole digitalisoitu tai ne on syötetty virheellisesti. Henkilön on otettava yhteyttä rekrytointi- ja sosiaalitukikeskukseen;
· Jos sovelluksessa näkyy punainen ”Tietoa rekyrytointi ja sosiaalitukikeskuksen kääntymisestä kansallispoliisin puoleen” (ukr. Наявна інформація про звернення ТЦК до Нацполіції; translit. Najavna informatsija pro zvernennja TTSK do Natspolitsiji) -banneri, se tarkoittaa, että rekyrytointi ja sosiaalitukikeskus ovat havainneet sotilasrekisteröintisääntöjen rikkomisen ja kääntyneet kansallispoliisin puoleen, jotta henkilö tuodaan paikalle hallinnollisen rikkomuksen pöytäkirjan laatimista varten.[footnoteRef:123] [123:  Міністерство оборони України [päiväämätön]a.] 

Toukokuussa 2025 puolustusministeriön antamien tietojen mukaan niiden kansalaisten joukkoa, jotka voivat hakea mobilisaation lykkäystä kokonaan verkossa Rezerv+-sovelluksen avulla, laajennettiin. Palvelu on nyt käytettävissä korkeakoulujen ja tieteellisten organisaatioiden tutkijoille.[footnoteRef:124] Huhtikuussa 2026 julkaistun uutisen mukaan Rezerv+-sovelluksen kautta voidaan hakea 11 erilaista palveluksen lykkäystä. Näihin lukeutuvat vammaiset, opiskelijat, kolmen tai useamman lapsen vanhemmat, opetusalan työntekijät, tilapäisesti palvelukseen kelpaamattomat sekä tietyt muut ryhmät. Osa ryhmistä, kuten huoltajat, adoptiovanhemmat, tietyt omaishoitajat ja muut henkilöt, voivat hakea palveluksen lykkäystä ainoastaan hallinnollisen palvelukeskuksen (Administrative Service Center, lyh. ASC) kautta.[footnoteRef:125] [124:  УНН 26.5.2026. ]  [125:  УНН 29.4.2026. ] 

Puolustusministeriön mukaan suurinta osaa lykkäyksistä jatketaan automaattisesti ilman, että niitä tarvitsee hakea uudelleen. Ministeriö selvensi huhtikuussa 2026, miten automaattinen lykkäyksen uusiminen toimii. Lykkäyksen nykyinen tila näkyy Rezerv+-sovelluksessa, ja uusi voimassaolon päättymispäivä näkyy, kun asevelvollisuusrekisteritiedot on päivitetty. Automaattinen uusinta toimii, jos lykkäyksen perusteet ovat edelleen voimassa ja järjestelmä pystyy vahvistamaan tämän valtion rekisterien kautta. Huhtikuussa 2026 lykkäystä voitiin pidentää automaattisesti vammaisille, tilapäisesti palvelukseen kelpaamattomille, kolmen tai useamman lapsen vanhemmille, opiskelijoille, jatko-opiskelijoille, opetusalan työntekijöille, sukulaisiaan hoitaville henkilöille, yksinhuoltajille sekä useille muille ryhmille, kuten vankeudesta vapautetuille sotilaille.[footnoteRef:126] [126:  УНН 29.4.2026. ] 

Muun muassa RBK-Ukrajina-sivusto uutisoi kesäkuussa 2026 Ukrainan turvallisuuspalvelun tietoihin viitaten hakkerien myymästä Rezerv+-sovelluksen jäljitelmästä, jossa henkilöt saattoivat itsenäisesti ”myöntää” itselleen lykkäystä kutsuntoihin ja muuttaa tietojaan. Jäljitelmä oli tarkka kopio virallisesta sovelluksesta, eikä jäljitelmän ulkonäkö eronnut lainkaan alkuperäisestä. Kun ihmiset olivat muokanneet rekisteritietojaan väärennetyssä käyttäjäprofiilissa, he esittivät väärennettyjä sähköisiä asiakirjoja rekrytointikeskuksen ja poliisin virkamiehille kadulla suoritettujen tarkastusten yhteydessä. Jäljitelmään oli kirjautunut sisään yli 4 000 henkilöä.[footnoteRef:127] Rikolliset loivat sovellusjäljitelmän lisäksi botin yhteen viestintäsovellukseen, jonka avulla he syöttivät väärennettyyn sovellukseen tietoja miesten asevelvollisuusasemasta.[footnoteRef:128] Rezerv+-sovelluksen jäljitelmistä uutisoitiin myös kesäkuussa 2025.[footnoteRef:129] [127:  РБК-УКРАЇНА 19.6.2026. ]  [128:  УНН 19.6.2026. ]  [129:  Остров 25.6.2025. ] 

Mitä Reserve+-sovelluksen QR-koodin takaa löytyy?
Viranomaiset tarkistavat Rezerv+-sovelluksen sähköisen sotilasrekisteriasiakirjan (eVOD) QR-koodin avulla.[footnoteRef:130] Tarkastuksen yhteydessä henkilön tulee napauttaa eVOD-asiakirjaa Rezerv+-sovelluksen pääruudulla, jolloin QR-koodi tulee näkyviin ja esittää se skannattavaksi.[footnoteRef:131]  [130:  Міністерство оборони України [päiväämätön]a.]  [131:  Міністерство оборони України [päiväämätön]b.] 

Sähköinen sotilasrekisteriasiakirja (eVOD)
Ukrainan puolustusvoimien sivustolta löytyvän päiväämättömän tiedon mukaan sähköinen sotilasrekisteriasiakirja (jäljempänä eVOD) sisältää sovelluksen aloitusnäytöllä seuraavat perustiedot:
· sukunimi, etunimi, isännimi;
· syntymäaika (ukr. дата нарождення xx.xx.xxxx; translit. data naroždennja);
· rekisteröintityyppi (ukr. вид обліку; translit. vid obliku): rekisteröity/poistettu; rekisteristä/poistettu kokonaan rekisteristä (ukr. на обліку/знятий/виключений; translit. na obliku/znjatyi/ vykljutšenyi);
· rekisteröintiluokka (ukr. категорія обліку; translit. kategorija obliku): kutsuntavelvollinen, asevelvollinen/reserviläinen/ei-asevelvollinen[footnoteRef:132] (ukr. призовник, військовозобовʼязаний/резервіст/не військовозобовʼязаний; translit. pryzovnyk/vijskovozobovjazanyi/rezervist/ne vijskovozobovjazanyi); [132:  INSEININ-lakitoimiston mukaan ei-asevelvollisen asema on henkilöillä, jotka ovat poistettu kokonaan sotilasrekisteristä heidän menetettyään Ukrainan kansalaisuuden, saavutettuaan reservin yläikärajan tai jos sotilaslääketieteellinen lautakunta on todennut heidät palvelukseen kelpaamattomiksi ja poistettavaksi kokonaan rekisteristä. Asema on myös henkilöillä, jotka on tuomittu vankeusrangaistukseen vakavasta tai erityisen vakavasta rikoksesta. Kansalaisia, jotka sotilaslääkärilautakunta on todennut kelpaamattomiksi asepalvelukseen rauhan aikana ja rajoitetusti kelpaaviksi sotatilan aikana, ei ole poistettu sotilasrekisteristä, vaan heillä säilyy näiden luokkien mukainen asevelvollisen asema. Jos tällaiset kansalaiset eivät ole merkittyinä sotilasrekisteriin, se katsotaan sotilasrekisterisääntöjen rikkomukseksi. Sotilasrekisteristä sotatilan aikana ei-kelpoisuuden vuoksi poistetut henkilöt ovat oikeutettuja ylittämään valtion rajan. (INSEININ 8.11.2024.) Pravovyi lider -lakitoimiston julkaisemassa artikkelissa puolestaan todetaan, että Rezerv+-sovelluksessa ei-asevelvollisen asemaa käytetään ”yleisnimityksenä” tapauksissa, joissa henkilö on poistettu rekisteristä, poistettu kokonaan rekisteristä tai ei ole rekisterissä. Artikkelin mukaan useimmiten aseman saa henkilö, joka on todettu täysin kelpaamattomaksi palvelukseen ilman mahdollisuutta uudelleenarviointiin, rajoitetusti kelpaamattomaksi, jos laki vapauttaa rekisterivelvollisuudesta, tai vammainen henkilö.  Artikkelin mukaan tietokannassa saattaa näkyä väliaikaisesti ei-asevelvollisen asema, jos henkilö on muuttanut ulkomaille tai toiselle alueelle mutta ei ole rekisteröitynyt uudessa asuinpaikassaan, ja tietyillä lykkäyksen saaneilla opiskelija- tai jatko-opiskelijaryhmillä saattaa näkyä sovelluksessa toisinaan virheellinen ei-asevelvollisen asema, vaikka he muodollisesti ovat rekisterissä. Yhteenvetona todetaan, että ei-asevelvollisen asema Rezerv+-sovelluksessa tarkoittaa, että henkilö ei tällä hetkellä ole sotilasrekisterissä eikä häntä voida mobilisoida. Tämä asema voi kuitenkin johtua sekä objektiivisista syistä, kuten ikä, terveydentila ja rikosrekisteri että teknisistä virheistä tai tietojen myöhästyneestä päivityksestä. (Правовий Лідер 22.9.2025).] 

· asiakirjan viimeisin päivityspäivämäärä;
· tiedot lykkäyksestä tai varauksesta (jos sellaisia on);
· tiedot sotilasrekisteröintisääntöjen rikkomuksista (jos on).[footnoteRef:133] [133:  Міністерство оборони України [päiväämätön]b. ] 

Painamalla painiketta, jossa on kolme pistettä, Rezerv+-sovelluksessa pääsee näkymään, jossa on seuraavat täydelliset eVOD-tiedot:
· Erikoisala (sotilastehtävä) (ukr. військово-облікова спеціальність, lyh. ВОС; translit. vijskovo-oblikova spetsialnist,lyh. VOS);
· sotilasarvo (ukr. військове звання; translit. viskove zvannja);
· sen rekrytointikeskuksen (територіальний центр комплектування, lyh. ТЦК; translit. terytorialnyi tsentr komplektuvannja, lyh. TTSK)) nimi, jossa henkilö on rekisteröity;
· eVOD:n voimassaoloaika;
· päivitetyt henkilötiedot sekä niiden päivityspäivämäärä.[footnoteRef:134]  [134:  Міністерство оборони України [päiväämätön]b.] 

Julkisista lähteistä löytyy malliesimerkkejä eVOD-asiakirjasta.[footnoteRef:135] [135:  Esimerkiksi Ukrainan puolustusministeriö esittelee Rezerv+-sovelluksen toimintaa 17.6.2024 julkaistulla Youtube-videolla (Міністерство оборони України 17.6.2024). 7eminar-sivuston marraskuussa 2025 julkaistun uutisen mukaan asiakirjan rakennetta on muutettu ainakin marraskuussa 2025, esimerkki pohjasta löytyy sivustolta (7eminar 6.11.2025).] 

Jos henkilön tila on ”Tarvitaan tarkennusta” (ukr. потребує уточнення; translit. potrebyje utotšnennja), eVOD-asiakirjaa ja QR-koodia ei luoda. Tällöin sovelluksessa näytetään tiedot Oberih-rekisteristä.[footnoteRef:136] [136:  Міністерство оборони України [päiväämätön]b. ] 

Mitä eri päivämäärät Reserve+-sovelluksen tulosteessa tarkoittavat?
Vastaus ei kata kaikkia sähköisestä sotilasrekisteristä mahdollisesti löytyviä päivänmääriä. Lisäksi eVOD-asiakirjan ulkonäkö ja sen sisältämät tiedot ovat saattaneet muuttua viimeisimmän käytettävissä olevan lähteen julkaisun jälkeen.
Julkisista lähteistä vuosilta 2024 ja 2025 päivättyjen esimerkkipohjien mukaan sähköisessä sotilasrekisteriasiakirjassa voi olla ainakin seuraavat päivänmäärät:
· henkilön syntymäaika (ukr. дата нарождення xx.xx.xxx; translit. data naroždennja xx.xx.xxxx)[footnoteRef:137]; [137:  Міністерство оборони України 17.6.2024; 7eminar 6.11.2025.] 

· voimassaoloaika (ukr. дійсний до xx.xx.xxxx; translit. dijsnyi do xx.xx.xxxx)[footnoteRef:138]; [138:  Міністерство оборони України 17.6.2024; 7eminar 6.11.2025.] 

· lykkäyksen voimassaoloaika (ukr. відстрочка до xx.xx.xxxx; translit. vidstrotška do xx.xx.xxxx)[footnoteRef:139]; [139:  Міністерство оборони України 17.6.2024; 7eminar 6.11.2025.] 

· varauksen voimassaoloaika (ukr. бронювання до xx.xx.xxxx; translit. bronjuvannja do xx.xx.xxxx)[footnoteRef:140]; [140:  Міністерство оборони України 17.6.2024.] 

· asiakirjan laatimispäivänmäärä (ukr. сформовано xx.xx.xxxx; sformovano xx.xx.xxxx)[footnoteRef:141]; [141:  Міністерство оборони України 17.6.2024; 7eminar 6.11.2025.] 

· sotilaslääkärilautakunnan tietojen päivänmäärä (ukr. дата ВЛК xx.xx.xxxx; translit. data VLK xx.xx.xxxx)[footnoteRef:142]; [142:  Міністерство оборони України 17.6.2024; 7eminar 6.11.2025.] 

· tietojen tarkistamispäivänmäärä (ukr. дата уточнення даних; data utotšnennja danyh’)[footnoteRef:143]; [143:  Міністерство оборони України 17.6.2024; 7eminar 6.11.2025.] 

· Syy kansalliselle poliisille tehtyyn yhteydenottoon (причина звернення до Нацполіціі; translit. prytšyna zvernennja do Natspolitsii) ja yhteydenoton päivänmäärä (ukr. дата звернення; translit. data zvernennja)[footnoteRef:144]; [144:  7eminar 6.11.2025.] 

· Vammaisuusluokka (ukr. група інвалідності; translit. hrupa invalidnosti) ja sen voimassaoloaika (ukr. діє до; translit. dije do xx.xx.xxxx.) [footnoteRef:145]. [145:  7eminar 6.11.2025.] 

Mitä tietoja Reserve+-sovelluksessa on 23–60-vuotiailla, joilla ei ole vapautusta, ja missä kohdassa sovellusta tämä tieto lukee?
Kysymyksissä 5 ja 6 on käyty kattavasti läpi Rezerv+-sovelluksen ja erityisesti sähköisen sotilasrekisteriasiakirjan (eVOD) sisältö. Kuten aiemmin on todettu, rekisteröintiluokka (kutsuntavelvollinen/asevelvollinen/reserviläinen/ei-asevelvollinen) on merkitty sähköiseen sotilasrekisteriasiakirjaan.
Ovatko Reserve+-sovelluksen tiedot määrämuotoisia vai onko siellä jotain henkilökohtaisia perusteluja?
Julkisista lähteistä löytyy joitakin sähköisten sotilasrekisteriasiakirjojen mallipohjia, joiden sisältöä on jo aiemmin tässä vastauksessa käsitelty. Julkisista käytettävissä olleista lähteistä ei löytynyt tietoa erityisesti siitä, voiko Rezerv+-sovelluksesta tai eVOD-asiakirjasta löytyä myös henkilökohtaisia perusteluita. Rezerv+-sovellusta ei ole voitu käyttää tämän vastauksen laatimisessa.

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

